qundao/data-zh-poetry huggingface dataset:
晏元献公挽歌辞二首
作者：沈遘
朝代：宋

英才动先圣，盛业启今王。朝庭尊元老，官师仰典常。才还宣室对，遽叹哲人亡。独有勋名在，书为后世光。四海尚多事，君心属太平。天胡不遗慭，邦早夺耆英。柱石倾宫构，盐梅废鼎烹。斯人无复见，谁意在苍生。
晏元献公挽歌辞二首·其一
作者：沈遘
朝代：宋
体裁：五言律诗

英才动先圣，盛业启今王。朝庭尊元老，官师仰典常。才还宣室对，遽叹哲人亡。独有勋名在，书为后世光。
晏元献公挽歌辞二首·其二
作者：沈遘
朝代：宋

四海尚多事，君心属太平。天胡不遗慭，邦早夺耆英。柱石倾宫构，盐梅废鼎烹。斯人无复见，谁意在苍生。
晏元献公挽歌辞二首·其二
作者：沈遘
朝代：宋

四海尚多事，君心属太平。
天胡不遗憗，邦早夺耆英。
柱石倾宫构，盐梅废鼎烹。
斯人无復见，谁意在苍生。
晏元獻公挽歌辭二首·其一
作者：沈遘
朝代：宋

英才動先聖，盛業啟今王。
朝庭尊元老，官師仰典常。
才還宣室對，遽歎哲人亡。
獨有勳名在，書爲後世光。
晏元獻公挽歌辭二首·其二
作者：沈遘
朝代：宋

四海尚多事，君心屬太平。
天胡不遺憗，邦早奪耆英。
柱石傾宮構，鹽梅廢鼎烹。
斯人無復見，誰意在蒼生。
晚雨后过城东
作者：沈遘
朝代：宋
体裁：古风

东城雨始歇，紫陌无纤埃。佳气四面起，游光泛楼台。日莫市井合，叫舞何喧豗。我时骑过之，顾瞻颜屡开。欣其幸如此，平岁无愁猜。吾人虽安坐，犹能咏康哉。
晚雨後過城東
作者：沈遘
朝代：宋

東城雨始歇，紫陌無纖埃。
佳氣四面起，游光泛樓臺。
日莫市井合，叫舞何喧豗。
我時騎過之，顧瞻顔屢開。
欣其幸如此，平歲無愁猜。
吾人雖安坐，猶能詠康哉。
晝寐
作者：沈遘
朝代：宋

衙退冠佩捐，吏休簿書却。
山城賓客稀，永日卧高閣。
杭州燕思閣分題四首·七言得偃松院
作者：沈遘
朝代：宋

古寺半空人跡稀，老松自偃何年有。
擢幹欲聳不及尋，蟠枝却覆遂盈畝。
群鳳曬日相婆娑，病蛟眠沙獨蚴蟉。
五月南風翠幄凉，三冬朔雪穹廬厚。
本知託植須岡陵，豈應詘身此培塿。
往來不用爲嘆嗟，題詩調笑兒女口。
杭州燕思閣分題四首·七言得胡龏馬
作者：沈遘
朝代：宋

古來畫馬爲世貴，前有韓幹後胡龏。
幹之所圖獨御蚤，鑄金有式易爲好。
龏閱衆馬兼漢胡，遂窮能事絕代無。
陰山七騎實龏造，傳之至今爲畫寶。
筆端神妙難盡譽，會見真馬騰在圖。
真馬今人亦何識，但愛幹馬肥且澤。
後世復有伯樂生，丹青雖渝尚典刑。
杭州燕思閣分題四首·五言得巽亭
作者：沈遘
朝代：宋

守居鳳凰背，茲亭壓其顛。
蒼崖當前斷，崩騰勢將騫。
洪濤從天來，萬鼓瀉百川。
高士耳目曠，壯夫胸膽搴。
維昔孰經始，蔣侯世稱賢。
斯人去已久，陳迹亦屢遷。
我來感且慕，拂拭頗增妍。
尚存甘棠意，善政或有傳。
杭州燕思閣分題四首·五言得歸字
作者：沈遘
朝代：宋

相識已恨晚，相從每嫌稀。
如何復相失，頓與中懷違。
淮江風波接，來云遠我圻。
一朝晤語隔，詎能忘嘆欷。
置酒衆賓賦，觴筆交橫飛。
高亭山氣佳，落日暑力微。
金池莫辭滿，後會豈易希。
病夫意不淺，亦且倒載歸。
杭州燕思阁分题四首 其一 七言得偃松院
作者：沈遘
朝代：宋

古寺半空人迹稀，老松自偃何年有。擢干欲耸不及寻，蟠枝却覆遂盈亩。群凤晒日相婆娑，病蛟眠沙独蚴蟉。五月南风翠幄凉，三冬朔雪穹庐厚。本知托植须冈陵，岂应诎身此培塿。往来不用为叹嗟，题诗调笑儿女口。
杭州燕思阁分题四首 其三 五言得归字
作者：沈遘
朝代：宋

相识已恨晚，相从每嫌稀。如何复相失，顿与中怀违。淮江风波接，来云远我圻。一朝晤语隔，讵能忘叹欷。置酒众宾赋，觞笔交横飞。高亭山气佳，落日暑力微。金池莫辞满，后会岂易希。病夫意不浅，亦且倒载归。
杭州燕思阁分题四首 其四 七言得胡龏马
作者：沈遘
朝代：宋

古来画马为世贵，前有韩干后胡龏。干之所图独御蚤，铸金有式易为好。龏阅众马兼汉胡，遂穷能事绝代无。阴山七骑实龏造，传之至今为画宝。笔端神妙难尽誉，会见真马腾在图。真马今人亦何识，但爱干马肥且泽。后世复有伯乐生，丹青虽渝尚典刑。
杭州燕思阁分题四首·七言得偃松院
作者：沈遘
朝代：宋

古寺半空人迹稀，老松自偃何年有。擢干欲耸不及寻，蟠枝却覆遂盈亩。群凤晒日相婆娑，病蛟眠沙独蚴蟉。五月南风翠幄凉，三冬朔雪穹庐厚。本知托植须冈陵，岂应诎身此培塿。往来不用为叹嗟，题诗调笑儿女口。守居凤凰背，兹亭压其颠。苍崖当前断，崩腾势将骞。洪涛从天来，万鼓泻百川。高士耳目旷，壮夫胸胆搴。维昔孰经始，蒋侯世称贤。斯人去已久，陈迹亦屡迁。我来感且慕，拂拭颇增妍。尚存甘棠意，善政或有传。相识已恨晚，相从每嫌稀。如何复相失，顿与中怀违。淮江风波接，来云远我圻。一朝晤语隔，讵能忘叹欷。置酒众宾赋，觞笔交横飞。高亭山气佳，落日暑力微。金池莫辞满，后会岂易希。病夫意不浅，亦且倒载归。古来画马为世贵，前有韩干后胡龏。干之所图独御蚤，铸金有式易为好。龏阅众马兼汉胡，遂穷能事绝代无。阴山七骑实龏造，传之至今为画宝。笔端神妙难尽誉，会见真马腾在图。真马今人亦何识，但爱干马肥且泽。后世复有伯乐生，丹青虽渝尚典刑。
杭州燕思阁分题四首·七言得偃松院
作者：沈遘
朝代：宋

古寺半空人迹稀，老松自偃何年有。
擢干欲耸不及寻，蟠枝却覆遂盈亩。
群凤晒日相婆娑，病蛟眠沙独蚴蟉。
五月南风翠幄凉，三冬朔雪穹庐厚。
本知託植须冈陵，岂应诎身此培塿。
往来不用为嘆嗟，题诗调笑儿女口。
杭州燕思阁分题四首·七言得胡龏马
作者：沈遘
朝代：宋

古来画马为世贵，前有韩干后胡龏。
干之所图独御蚤，铸金有式易为好。
龏阅众马兼汉胡，遂穷能事绝代无。
阴山七骑实龏造，传之至今为画宝。
笔端神妙难尽誉，会见真马腾在图。
真马今人亦何识，但爱干马肥且泽。
后世復有伯乐生，丹青虽渝尚典刑。
杭州燕思阁分题四首·五言得巽亭
作者：沈遘
朝代：宋
体裁：古风

守居凤凰背，兹亭压其颠。苍崖当前断，崩腾势将骞。洪涛从天来，万鼓泻百川。高士耳目旷，壮夫胸胆搴。维昔孰经始，蒋侯世称贤。斯人去已久，陈迹亦屡迁。我来感且慕，拂拭颇增妍。尚存甘棠意，善政或有传。
杭州燕思阁分题四首·五言得归字
作者：沈遘
朝代：宋

相识已恨晚，相从每嫌稀。
如何復相失，顿与中怀违。
淮江风波接，来云远我圻。
一朝晤语隔，讵能忘嘆欷。
置酒众宾赋，觞笔交横飞。
高亭山气佳，落日暑力微。
金池莫辞满，后会岂易希。
病夫意不浅，亦且倒载归。
次韵和不疑借书邻几遇其寝
作者：沈遘
朝代：宋

嗟我江湖人，野性实疏简。
况从衰病侵，事事益以懒。
岂不思自强，所资乃有限。
但爱江夫子，平生事高散。
维于读书动，昼夜不去眼。
每劳从事贤，独使簿书绾。
挥署曾不劳，兼人信无赧。
有时倦欲休，就席初不暖。
邻友更借书，丁丁叩门版。
尤厌吏舍喧，牛羊閧棚栈。
不如归吾庐，静对日晼晚。
诗成还示我，足以惊幽孱。
次韵和不疑借书邻几遇其寝
作者：沈遘
朝代：宋

嗟我江湖人，野性实疏简。况从衰病侵，事事益以懒。岂不思自强，所资乃有限。但爱江夫子，平生事高散。维于读书动，昼夜不去眼。每劳从事贤，独使簿书绾。挥署曾不劳，兼人信无赧。有时倦欲休，就席初不煖。邻友更借书，丁丁叩门版。尤厌吏舍喧，牛羊閧棚栈。不如归吾庐，静对日晼晚。诗成还示我，足以惊幽孱。
次韵和不疑借書鄰幾遇其寢
作者：沈遘
朝代：宋

嗟我江湖人，野性實疏簡。
况從衰病侵，事事益以懶。
豈不思自强，所資乃有限。
但愛江夫子，平生事高散。
維於讀書動，晝夜不去眼。
每勞從事賢，獨使簿書綰。
揮署曾不勞，兼人信無赧。
有時倦欲休，就席初不煖。
鄰友更借書，丁丁叩門版。
尤厭吏舍喧，牛羊閧棚棧。
不如歸吾廬，靜對日晼晚。
詩成還示我，足以驚幽孱。
次韵和冲卿中秋不见月
作者：沈遘
朝代：宋

木叶飘飘客正悲，浮云更起蔽朱曦。分无好月临清夜，且共芳樽乐盛时。密户那忧风荡烛，重帘宁怯露侵肌。金壶漏尽玉山倒，天外晴阴谁复知。
次韵和冲卿中秋不见月
作者：沈遘
朝代：宋

木叶飘飘客正悲，浮云更起蔽朱曦。
分无好月临清夜，且共芳樽乐盛时。
密户那忧风荡烛，重帘宁怯露侵肌。
金壶漏尽玉山倒，天外晴阴谁復知。
次韵和卢中甫有美堂会诸年契
作者：沈遘
朝代：宋
体裁：五言律诗

华屋陈高会，春风众物新。嘉宾共科籍，胜事动邦人。大白期无算，清谈信绝尘。诗豪两难敌，弱力厌千钧。
次韵和孙少述润州望海楼
作者：沈遘
朝代：宋

北固峨峨铁瓮完，京口浩浩海门连。
鹏抟羊角来天外，鰲戴方壶献几前。
西府旌旗犹壮睹，南朝宫殿尽苍烟。
登临不用成悲感，自得开怀一旷然。
次韵和孙少述润州望海楼
作者：沈遘
朝代：宋

北固峨峨铁瓮完，京口浩浩海门连。鹏抟羊角来天外，鳌戴方壶献几前。西府旌旗犹壮睹，南朝宫殿尽苍烟。登临不用成悲感，自得开怀一旷然。
次韵和孫少述潤州望海樓
作者：沈遘
朝代：宋

北固峨峨鐵甕完，京口浩浩海門連。
鵬摶羊角來天外，鰲戴方壺獻几前。
西府旌旗猶壯睹，南朝宮殿盡蒼烟。
登臨不用成悲感，自得開懷一曠然。
次韵和审言与孙少述会游审言以病不至
作者：沈遘
朝代：宋
体裁：七言律诗

三吴高士厌英躔，乘兴南来得暂延。俗役更思抛吏几，胜游还约泛湖船。平生慕义如饥渴，自昔论交孰后先。独恨良朋不相对，一吟嘉句重悁悁。
次韵和審言與孫少述會遊審言以病不至
作者：沈遘
朝代：宋

三吳高士厭英躔，乘興南來得暫延。
俗役更思拋吏几，勝遊還約泛湖船。
平生慕義如饑渴，自昔論交孰後先。
獨恨良朋不相對，一吟嘉句重悁悁。
次韵和少述秋兴
作者：沈遘
朝代：宋
体裁：七言律诗

浩荡西风动客裾，飘然归思满田庐。少时岂省为名误，老去真知与世疏。胜事祗随诗句尽，壮怀犹向酒杯舒。南山已有终年约，三径何年得自除。
次韵和少述秋興
作者：沈遘
朝代：宋

浩蕩西風動客裾，飄然歸思滿田廬。
少時豈省爲名誤，老去真知與世疏。
勝事祗隨詩句盡，壯懷猶向酒杯舒。
南山已有終年約，三徑何年得自除。
次韵和少述見贈兼簡審言
作者：沈遘
朝代：宋

十年高卧占東南，禹穴幽縱久已探。
峻節千尋山壁立，虛懷萬頃海波涵。
愧非仲舉能延士，頼有君公爲對談。
大句聯來兩豪絕，應知弱力已難堪。
次韵和少述见赠兼简审言
作者：沈遘
朝代：宋

十年高卧占东南，禹穴幽纵久已探。峻节千寻山壁立，虚怀万顷海波涵。愧非仲举能延士，赖有君公为对谈。大句联来两豪绝，应知弱力已难堪。
次韵和少述见赠兼简审言
作者：沈遘
朝代：宋

十年高卧占东南，禹穴幽纵久已探。
峻节千寻山壁立，虚怀万顷海波涵。
愧非仲举能延士，頼有君公为对谈。
大句联来两豪绝，应知弱力已难堪。
次韵和少述雪中見寄
作者：沈遘
朝代：宋

坐看和氣變農愁，三白前占歲大收。
未及勸耕巡屬縣，不妨釃酒望高樓。
剡中人遠空相憶，韓子詩成枉見投。
正欲與君論出處，扁舟何日肯東浮。
次韵和少述雪中见寄
作者：沈遘
朝代：宋
体裁：七言律诗

坐看和气变农愁，三白前占岁大收。未及劝耕巡属县，不妨酾酒望高楼。剡中人远空相忆，韩子诗成枉见投。正欲与君论出处，扁舟何日肯东浮。
次韵和张元常中秋夜不见月
作者：沈遘
朝代：宋
体裁：五言律诗

月色初无别，人心自有分。长令照清夜，犹胜掩重云。老去欢难强，衰来饮易醺。君家富歌管，独不使人闻。
次韵和張元常中秋夜不見月
作者：沈遘
朝代：宋

月色初無別，人心自有分。
長令照清夜，猶勝掩重雲。
老去歡難强，衰來飲易醺。
君家富歌管，獨不使人聞。
次韵和李审言上元寄王岩夫
作者：沈遘
朝代：宋
体裁：七言律诗

此都豪丽岁仍丰，此夕都人凯乐中。车马笙箫千里至，楼台灯火九衢通。香舆轧轧凌风驶，粉袂翩翩照地红。病守行春真莫强，更堪攀倚少年丛。
次韵和李審言上元寄王巖夫
作者：沈遘
朝代：宋

此都豪麗歲仍豐，此夕都人凱樂中。
車馬笙簫千里至，樓臺燈火九衢通。
香輿軋軋凌風駛，粉袂翩翩照地紅。
病守行春真莫强，更堪攀倚少年叢。
次韵和沖卿中秋不見月
作者：沈遘
朝代：宋

木葉飄飄客正悲，浮雲更起蔽朱曦。
分無好月臨清夜，且共芳樽樂盛時。
密戶那憂風蕩燭，重簾寧怯露侵肌。
金壺漏盡玉山倒，天外晴陰誰復知。
次韵和王仲至李审言见寄
作者：沈遘
朝代：宋

相如未用尚文园，暴胜威名世已传。
揽辔一时高莫挹，着书千首浩无边。
顾惭局趣何能驾，望绝骐骝不得前。
圣世料材方责实，便应归泛五湖船。
次韵和王仲至李审言见寄
作者：沈遘
朝代：宋

相如未用尚文园，暴胜威名世已传。揽辔一时高莫挹，著书千首浩无边。顾惭局趣何能驾，望绝骐骝不得前。圣世料材方责实，便应归泛五湖船。
次韵和王仲至李審言見寄
作者：沈遘
朝代：宋

相如未用尚文園，暴勝威名世已傳。
攬轡一時高莫挹，著書千首浩無邊。
顧慙局趣何能駕，望絕騏騮不得前。
聖世料材方責實，便應歸泛五湖船。
次韵和王岩夫有美堂会诸年契
作者：沈遘
朝代：宋
体裁：七言律诗

西寺题名墨尚新，今为宾主此堂人。纵谈更起挥青麈，极醉何妨倒紫纶。梁苑旧游皆已往，吴山高会正临春。欲知胜事常难得，嘉句先应动荐绅。
次韵和王岩夫见寄
作者：沈遘
朝代：宋
体裁：七言律诗

前日移舟就近村，送君西望大梁门。九重宫阙天光远，千里江湖水气昏。壮士遨游应自适，少年离别枉伤魂。北州为政须当厉，即上青云款帝阍。
次韵和王巖夫有美堂會諸年契
作者：沈遘
朝代：宋

西寺題名墨尚新，今爲賓主此堂人。
縱談更起揮青麈，極醉何妨倒紫綸。
梁苑舊遊皆已往，吳山高會正臨春。
欲知勝事常難得，嘉句先應動薦紳。
次韵和王巖夫見寄
作者：沈遘
朝代：宋

前日移舟就近村，送君西望大梁門。
九重宮闕天光遠，千里江湖水氣昏。
壯士遨遊應自適，少年離別枉傷魂。
北州爲政須當厲，即上青雲款帝閽。
次韵和盧中甫有美堂會諸年契
作者：沈遘
朝代：宋

華屋陳高會，春風衆物新。
嘉賓共科籍，勝事動邦人。
大白期無算，清談信絕塵。
詩豪兩難敵，弱力厭千鈞。
次韵和鞠顔叔游山
作者：沈遘
朝代：宋

吏案方無事，朋游出近山。
相從得所好，終日有餘閑。
棄置形骸外，逍遥宇宙間。
谷風吹淅淅，澗水濯潺潺。
灌木開雲蔭，餘花散錦班。
輕輿留石步，短棹下湖灣。
古寺群峰合，孤洲萬竹環。
紫鱗驚躍起，白羽倦飛還。
對酒忘塵事，臨流見病顔。
支離真可笑，光景信難攀。
且共隤然醉，誰知是閉關。
次韵和鞠颜叔游山
作者：沈遘
朝代：宋

吏案方无事，朋游出近山。
相从得所好，终日有余闲。
弃置形骸外，逍遥宇宙间。
谷风吹淅淅，涧水濯潺潺。
灌木开云荫，余花散锦班。
轻舆留石步，短棹下湖湾。
古寺群峰合，孤洲万竹环。
紫鳞惊跃起，白羽倦飞还。
对酒忘尘事，临流见病颜。
支离真可笑，光景信难攀。
且共隤然醉，谁知是闭关。
次韵和鞠颜叔游山
作者：沈遘
朝代：宋

吏案方无事，朋游出近山。相从得所好，终日有馀闲。弃置形骸外，逍遥宇宙间。谷风吹淅淅，涧水濯潺潺。灌木开云荫，馀花散锦班。轻舆留石步，短棹下湖湾。古寺群峰合，孤洲万竹环。紫鳞惊跃起，白羽倦飞还。对酒忘尘事，临流见病颜。支离真可笑，光景信难攀。且共隤然醉，谁知是闭关。
江氏明荐堂
作者：沈遘
朝代：宋

夫子刚且勇，一摧遂终身。于今斗牛间，郁然气不申。平生慕用意，碣刻留千春。更为祠堂咏，尚代鸡酒陈。
江氏明荐堂
作者：沈遘
朝代：宋

夫子刚且勇，一摧遂终身。
于今斗牛间，鬰然气不申。
平生慕用意，碣刻留千春。
更为祠堂咏，尚代鸡酒陈。
江氏明薦堂
作者：沈遘
朝代：宋

夫子剛且勇，一摧遂終身。
於今斗牛間，鬰然氣不申。
平生慕用意，碣刻留千春。
更爲祠堂詠，尚代雞酒陳。
江阴杨使君寄示与杨从事唱和诗一轴奉酬
作者：沈遘
朝代：宋
体裁：七言律诗

使君嶷嶷下中台，幕府飘飘得上才。仲宝初招庾郎至，微之还遇窦生来。江山满目归吟笔，宾主相忘属酒杯。自愧邻城非胜赏，联章大轴为谁开。
江陰楊使君寄示與楊從事唱和詩一軸奉酬
作者：沈遘
朝代：宋

使君嶷嶷下中臺，幕府飄飄得上才。
仲寶初招庾郎至，微之還遇竇生來。
江山滿目歸吟筆，賓主相忘屬酒杯。
自愧鄰城非勝賞，聯章大軸爲誰開。
汴河贈審言
作者：沈遘
朝代：宋

黄流千里從天來，中貫帝居縈斗魁。
與君共宣聖主德，餘波漸暨東南垓。
汴河赠审言
作者：沈遘
朝代：宋

黄流千里从天来，中贯帝居萦斗魁。
与君共宣圣主德，余波渐暨东南垓。
汴河赠审言
作者：沈遘
朝代：宋

黄流千里从天来，中贯帝居萦斗魁。与君共宣圣主德，馀波渐暨东南垓。
淮山
作者：沈遘
朝代：宋
体裁：古风

淮山万重紫，淮波千里清。聊兹快吾目，又以洁吾缨。夷门多尘埃，黄河自泥浊。我行何迟迟，回望未央阁。
淮山
作者：沈遘
朝代：宋

淮山萬重紫，淮波千里清。
聊茲快吾目，又以潔吾纓。
夷門多塵埃，黄河自泥濁。
我行何遲遲，回望未央閣。
淮阴侯庙
作者：沈遘
朝代：宋
体裁：七言绝句

淮阴本自市人子，始定三齐便请王。明哲保身非所责，如何终欲比张良。
淮陰侯廟
作者：沈遘
朝代：宋

淮陰本自市人子，始定三齊便請王。
明哲保身非所責，如何終欲比張良。
漕舟
作者：沈遘
朝代：宋
体裁：古风

漕舟上太仓，一钟且千金。太仓无陈积，漕舟来无极。畿兵已十万，三垂戍更多。庙堂方济师，将奈东南何。
漕舟
作者：沈遘
朝代：宋

漕舟上太倉，一鍾且千金。
太倉無陳積，漕舟來無極。
畿兵已十萬，三垂戍更多。
廟堂方濟師，將奈東南何。
爱山
作者：沈遘
朝代：宋
体裁：七言绝句

朝凭秦望紫玉几，莫倚卧龙青锦屏。平生爱山今日足，尚恨轩冕萦吾形。
甓社湖
作者：沈遘
朝代：宋
体裁：古风

青天澹无云，白水平无波。拖舟镜中行，奈此清绝何。我行不自亟，三日才百里。卷卷何所感，似泛吴江水。湖水清无际，清极不可触。吾缨初自洁，将安濯吾足。
甓社湖
作者：沈遘
朝代：宋

青天澹無雲，白水平無波。
拖舟鏡中行，奈此清絕何。
我行不自亟，三日才百里。
卷卷何所感，似泛吳江水。
湖水清無際，清極不可觸。
吾纓初自潔，將安濯吾足。
發瓦橋十里而河梁敗還坐客亭復上馬戲詠道旁垂柳二首·其一
作者：沈遘
朝代：宋

客亭門外纖纖柳，解使行人去復還。
爲謝春風摇蕩意，上林桃杏正堪攀。
發瓦橋十里而河梁敗還坐客亭復上馬戲詠道旁垂柳二首·其二
作者：沈遘
朝代：宋

行盡塘陂日已西，回頭綠樹却遲遲。
柔條秀絕向人甚，忍不從容折一枝。
自扬州与中甫才翁偕行
作者：沈遘
朝代：宋
体裁：古风

相遇得所好，相从如所期。平生慕朋友，形迹无牵羁。道路远千里，冬春踰再时。要将穷吾乐，勿厌行迟迟。
自揚州與中甫才翁偕行
作者：沈遘
朝代：宋

相遇得所好，相從如所期。
平生慕朋友，形跡無牽羈。
道路遠千里，冬春踰再時。
要將窮吾樂，勿厭行遲遲。
至乐斋
作者：沈遘
朝代：宋
体裁：古风

至人得至美，乃能游至乐。兹理难与言，纷纷徒尔学。五经陈纵横，夫岂非糟粕。吾方任常然，来者尚吾觉。
至樂齋
作者：沈遘
朝代：宋

至人得至美，迺能遊至樂。
茲理難與言，紛紛徒爾學。
五經陳縱橫，夫豈非糟粕。
吾方任常然，來者尚吾覺。
至澶州遇吳長文謁告歸奉贈
作者：沈遘
朝代：宋

萬里風霜一病身，歸來初喜渡河津。
舉頭已近長安日，洗眼先逢玉署人。
平昔每嫌疏館舍，今茲暫許接車塵。
延英對後應多暇，東閣期誰共賞春。
至澶州遇吴长文谒告归奉赠
作者：沈遘
朝代：宋
体裁：七言律诗

万里风霜一病身，归来初喜渡河津。举头已近长安日，洗眼先逢玉署人。平昔每嫌疏馆舍，今兹暂许接车尘。延英对后应多暇，东阁期谁共赏春。
許當郎中自溫陵寄詩敘舊遊之感奉酬
作者：沈遘
朝代：宋

少小溫陵客，於今記昔遊。
故人情最厚，嘉句遠相求。
勝事成陳迹，流年換白頭。
僧坊屢題壁，知有舊痕不。
謝太傅廟
作者：沈遘
朝代：宋

功業由來出偶然，晉師豈必勝苻堅。
謝公更欲收民望，故築新城坐自全。
謝王勝之行部浙東還示詩
作者：沈遘
朝代：宋

雒陽貴公子，才氣蓋九州。
言從承明觀，出治東諸侯。
繡衣自天下，龍節橫江浮。
威聲雷霆發，惠澤河漢流。
簿領謝俗吏，清談揖前修。
三月初行部，飛帆絕潮頭。
諸山嶙嶙出，委蛇轉前騶。
衆川淙淙來，方洋放扁舟。
仁智得所好，逍然忘百憂。
歷訪寧憚遠，窮探詎辭幽。
高懷期康樂，遯跡嘉遠游。
從容顧賓從，此樂復有不。
長歌裁大句，從者誰敢酬。
歸來特示我，明珠知闇投。
我本丘樊士，久巳失厥謀。
終無考槃刺，但有伐檀羞。
庶幾不遠復，未愧公閱休。
许当郎中自温陵寄诗叙旧游之感奉酬
作者：沈遘
朝代：宋
体裁：五言律诗

少小温陵客，于今记昔游。故人情最厚，嘉句远相求。胜事成陈迹，流年换白头。僧坊屡题壁，知有旧痕不。
谢太傅庙
作者：沈遘
朝代：宋
体裁：七言绝句

功业由来出偶然，晋师岂必胜苻坚。谢公更欲收民望，故筑新城坐自全。
谢王胜之行部浙东还示诗
作者：沈遘
朝代：宋

雒阳贵公子，才气盖九州。言从承明观，出治东诸侯。绣衣自天下，龙节横江浮。威声雷霆发，惠泽河汉流。簿领谢俗吏，清谈揖前修。三月初行部，飞帆绝潮头。诸山嶙嶙出，委蛇转前驺。众川淙淙来，方洋放扁舟。仁智得所好，逍然忘百忧。历访宁惮远，穷探讵辞幽。高怀期康乐，遁迹嘉远游。从容顾宾从，此乐复有不。长歌裁大句，从者谁敢酬。归来特示我，明珠知闇投。我本丘樊士，久巳失厥谋。终无考槃刺，但有伐檀羞。庶几不远复，未愧公阅休。
谢王胜之行部浙东还示诗
作者：沈遘
朝代：宋

雒阳贵公子，才气盖九州。
言从承明观，出治东诸侯。
绣衣自天下，龙节横江浮。
威声雷霆发，惠泽河汉流。
簿领谢俗吏，清谈揖前修。
三月初行部，飞帆绝潮头。
诸山嶙嶙出，委蛇转前驺。
众川淙淙来，方洋放扁舟。
仁智得所好，逍然忘百忧。
历访宁惮远，穷探讵辞幽。
高怀期康乐，遯迹嘉远游。
从容顾宾从，此乐復有不。
长歌裁大句，从者谁敢酬。
归来特示我，明珠知闇投。
我本丘樊士，久巳失厥谋。
终无考槃刺，但有伐檀羞。
庶几不远復，未愧公阅休。
贈剡縣桃源宮王道士
作者：沈遘
朝代：宋

我昔剡谿遊，道人亦相遇。
重來十歲餘，顔色宛如故。
顧我病衰早，鬢毛已蒼然。
乃知世上榮，詎若山中閑。
道人家東都，問胡不歸北。
北方多風塵，素衣化爲黑。
斯言吾所信，吾志亦江湖。
瀟洒會稽守，平生欣莫如。
君恩容苟安，顧奉三年計。
幸爾數到城，閒談北方事。
贈李審言
作者：沈遘
朝代：宋

使節葳蕤出漢宮，我方受瑞守江東。
解還印綬甘元禮，霽去威嚴幸弱翁。
金珮並辭丹屏下，畫舲相接汴波中。
過江弩矢應交路，斂避須如御史驄。
贈王平甫
作者：沈遘
朝代：宋

輕舟喜出大梁城，更得高才共載行。
海內相知君與操，從容尊酒論平生。
赠剡县桃源宫王道士
作者：沈遘
朝代：宋

我昔剡溪游，道人亦相遇。
重来十岁余，颜色宛如故。
顾我病衰早，鬓毛已苍然。
乃知世上荣，讵若山中闲。
道人家东都，问胡不归北。
北方多风尘，素衣化为黑。
斯言吾所信，吾志亦江湖。
潇洒会稽守，平生欣莫如。
君恩容苟安，顾奉三年计。
幸尔数到城，閒谈北方事。
赠剡县桃源宫王道士
作者：沈遘
朝代：宋

我昔剡溪游，道人亦相遇。重来十岁馀，颜色宛如故。顾我病衰早，鬓毛已苍然。乃知世上荣，讵若山中闲。道人家东都，问胡不归北。北方多风尘，素衣化为黑。斯言吾所信，吾志亦江湖。潇洒会稽守，平生欣莫如。君恩容苟安，顾奉三年计。幸尔数到城，閒谈北方事。
赠李审言
作者：沈遘
朝代：宋
体裁：七言律诗

使节葳蕤出汉宫，我方受瑞守江东。解还印绶甘元礼，霁去威严幸弱翁。金佩并辞丹屏下，画舲相接汴波中。过江弩矢应交路，敛避须如御史骢。
赠王平甫
作者：沈遘
朝代：宋
体裁：七言绝句

轻舟喜出大梁城，更得高才共载行。海内相知君与操，从容尊酒论平生。
过
作者：沈遘
朝代：宋
体裁：七言律诗

风沙敝尽旧狐裘，走马归来过冀州。闻报故人当邂逅，便临近馆为迟留。不容倾盖论时事，空寄新诗写客愁。却望后车尘已合，箫声清断去如流。
还家自戏二首
作者：沈遘
朝代：宋

忆昨边城初见春，纤纤垂柳正矜新。不知远客贪归意，欲把狂丝系画轮。远客归来眼自明，小桃满院笑相迎。当时若折边城柳，定负春风薄行名。
还家自戏二首·其一
作者：沈遘
朝代：宋

忆昨边城初见春，纤纤垂柳正矜新。不知远客贪归意，欲把狂丝系画轮。
还家自戏二首·其一
作者：沈遘
朝代：宋

忆昨边城初见春，纤纤垂柳正矜新。
不知远客贪归意，欲把狂丝繫画轮。
还家自戏二首·其二
作者：沈遘
朝代：宋
体裁：七言绝句

远客归来眼自明，小桃满院笑相迎。当时若折边城柳，定负春风薄行名。
送刘定下第
作者：沈遘
朝代：宋

六科收贤才，所得岂非真。奈何如刘子，反尔弃若沦。众颇为我嗟，我斯自能信。言也尚莫知，行之得无讱。谢去不复顾，所重非吾身。孝友且为政，况兹有民人。广陵昔富都，今已空残甚。行矣思自强，公卿皆子任。
送刘定下第
作者：沈遘
朝代：宋

六科收贤才，所得岂非真。
奈何如刘子，反尔弃若沦。
众颇为我嗟，我斯自能信。
言也尚莫知，行之得无讱。
谢去不復顾，所重非吾身。
孝友且为政，况兹有民人。
广陵昔富都，今已空残甚。
行矣思自强，公卿皆子任。
送劉定下第
作者：沈遘
朝代：宋

六科收賢才，所得豈非真。
奈何如劉子，反爾棄若淪。
衆頗爲我嗟，我斯自能信。
言也尚莫知，行之得無訒。
謝去不復顧，所重非吾身。
孝友且爲政，况茲有民人。
廣陵昔富都，今已空殘甚。
行矣思自强，公卿皆子任。
送十二叔归巴陵
作者：沈遘
朝代：宋
体裁：古风

读书不遇古所有，閒居得地今日稀。世故纷纷定难了，况独身已与众违。洞庭水清君山碧，白酒满市鱼满矶。都门一到十日耳，犹恨风尘污我衣。
送十二叔歸巴陵
作者：沈遘
朝代：宋

讀書不遇古所有，閒居得地今日稀。
世故紛紛定難了，况獨身已與衆違。
洞庭水清君山碧，白酒滿市魚滿磯。
都門一到十日耳，猶恨風塵汙我衣。
送諸進士赴試禮部
作者：沈遘
朝代：宋

吾州號多士，今茲見諸生。
自非中正舊，焉識鄉里評。
但喜後來秀，紛若春華榮。
高會存故事，工歌追鹿鳴。
勸酬皆嘉賓，雜奏瑟與笙。
何以爲子贈，贈子毋驕盈。
一獻未足信，要之觀厥成。
行矣其自厲，傾耳聞吉聲。
送诸进士赴试礼部
作者：沈遘
朝代：宋
体裁：古风

吾州号多士，今兹见诸生。自非中正旧，焉识乡里评。但喜后来秀，纷若春华荣。高会存故事，工歌追鹿鸣。劝酬皆嘉宾，杂奏瑟与笙。何以为子赠，赠子毋骄盈。一献未足信，要之观厥成。行矣其自厉，倾耳闻吉声。
過
作者：沈遘
朝代：宋

風沙敝盡舊狐裘，走馬歸來過冀州。
聞報故人當邂逅，便臨近館爲遲留。
不容傾蓋論時事，空寄新詩寫客愁。
却望後車塵已合，簫聲清斷去如流。
還家自戲二首·其一
作者：沈遘
朝代：宋

憶昨邊城初見春，纖纖垂柳正矜新。
不知遠客貪歸意，欲把狂絲繫畫輪。
還家自戲二首·其二
作者：沈遘
朝代：宋

遠客歸來眼自明，小桃滿院笑相迎。
當時若折邊城柳，定負春風薄行名。
鉴湖
作者：沈遘
朝代：宋

鉴湖千顷山四连，昔为大泽今平田。庸夫况可与虑始，万年之利一朝毁。
鑑湖
作者：沈遘
朝代：宋

鑑湖千頃山四連，昔爲大澤今平田。
庸夫况可與慮始，萬年之利一朝毀。
鑑湖
作者：沈遘
朝代：宋

鑑湖千顷山四连，昔为大泽今平田。
庸夫况可与虑始，万年之利一朝毁。
陈府君挽歌辞
作者：沈遘
朝代：宋

吴会多长者，斯人昔所钦。高材谁复见，令闻独留今。松柏开原势，笳箫送水阴。安知此吉卜，有子服朝簪。
陈府君挽歌辞
作者：沈遘
朝代：宋

吴会多长者，斯人昔所钦。
高材谁復见，令闻独留今。
松柏开原势，笳箫送水阴。
安知此吉卜，有子服朝簪。
陳府君挽歌辭
作者：沈遘
朝代：宋

吳會多長者，斯人昔所欽。
高材誰復見，令聞獨留今。
松柏開原勢，笳簫送水陰。
安知此吉卜，有子服朝簪。
題揚州山光寺
作者：沈遘
朝代：宋

高臺已傾池已平，隋家宮殿春草生。
千年前事何足歎，淮南非復舊時城。
题扬州山光寺
作者：沈遘
朝代：宋

高台已倾池已平，隋家宫殿春草生。千年前事何足叹，淮南非复旧时城。
题扬州山光寺
作者：沈遘
朝代：宋

高台已倾池已平，隋家宫殿春草生。
千年前事何足叹，淮南非復旧时城。
和
作者：沈遜
朝代：宋

一自曾經別，於今歎索居。
善交思柳惠，多病是相如。
官下頻無況，天涯每得書。
舊懷長惋歎，此會合躊躇。
曉露生蘭苑，秋風動鱠魚。
蕭然林野性，與世轉爲疏。
剔银灯·江上秋高霜早
作者：沈邈
朝代：宋
体裁：词

江上秋高霜早。云静月华如扫。候雁初飞，啼螀正苦，又是黄花衰草。等闲临照。潘郎鬓、星星易老。那堪更、酒醒孤棹。望千里、长安西笑。臂上妆痕，胸前泪粉，暗惹离愁多少。此情谁表。除非是、重相见了。
剔银灯（途次南京忆营妓张温卿）
作者：沈邈
朝代：宋
体裁：词

一夜隋河风劲。霜湿水天如镜。古柳堤长，寒烟不起，波上月无流影。那堪频听。疏星外、离鸿相应。须信道、情多是病。酒未到、愁肠还醒。数叠兰衾，馀香未减，甚时枕鸳重并。教伊须更。将盟誓、后约言定。
詩一首
作者：沈邈
朝代：宋

背郭千峯起，涵空一水泓。
風帆人共遠，潮嶼歲重耕。
诗一首
作者：沈邈
朝代：宋

背郭千峯起，涵空一水泓。
风帆人共远，潮屿岁重耕。
诗一首
作者：沈邈
朝代：宋

背郭千峰起，涵空一水泓。风帆人共远，潮屿岁重耕。
甘州/八声甘州·心传索词屡矣，久以缮金字之冗，未暇填缀。玉田生乃歌白雪之章，汴沈钦就用其韵
作者：沈钦
朝代：宋

有吴僧、醉倒墨池边，西风暗吹芳。对苍髯冷挂，龙珠万颗，清映经窗。却似仙人黄鹤，笛里换时光。静处观生意，竹老梅荒。犹说当年分种，是枯槎远驾，万里途长。信留真何许，烨烨楮毫香。□前度、离宫别馆，正金铺、深掩绿苔床。都休问，一番展卷，清昼生凉。
甘州·八声甘州·有吴僧、醉倒墨池边
作者：沈钦
朝代：宋
体裁：词

有吴僧、醉倒墨池边，西风暗吹芳。
对苍髯冷挂，龙珠万颗，晴映经窗。
却似仙人黄鹤，笛里换时光。
静处观生意，竹老梅荒。
犹说当年分种，是枯槎远驾，万里途长。
信留真何许，烨烨楮毫香。
□前度、离宫别馆，正金铺、深掩绿苔床。
都休问，一番展卷，清昼生凉。
句
作者：沈長卿
朝代：宋

翠蛾環坐憶洲錢。
書壁四韻
作者：沈長卿
朝代：宋

約客探名勝，停輈得所欣。
山寒多做雨，洞古不收雲。
夜宿聽鳴麂，晨炊摘野芹。
黄冠尤喜事，添炷石爐熏。
楚州
作者：沈長卿
朝代：宋

楚州淮陰娑羅木，霜露榮倅今何如。
能令草木死不枯，當時爲有北海書。
荒碑雨侵苔蘚濕，尚寫墨本傳東吳。
題清芬閣
作者：沈長卿
朝代：宋

元英以隠名，務德以仕顯。
人言不同調，是說一何淺。
丈夫生世間，出處各有意。
仕以行其道，隠以求其志。
一以隠爲高，伊呂當不起。
一以仕爲樂，夷齊不餓死。
我觀二子心，舒卷如春雲。
邂逅作霖雨，本是版築君。
乃祖配子陵，桐江飽風月。
乃孫擁麾幢，遺愛浹閩粵。
相望二百年，家學留青編。
冥鴻與棲鳳，進退兩俱賢。
秋冬享烝嘗，瞻像不泚顙。
獨抱元成經，肯作世南匠。
種田刈禾黍，種圃收蘭芝。
請誦裳華篇，有之以似之。
鷓鴣天
作者：沈長卿
朝代：宋

瑞氣氤氳入絳紗。水沉香薦碧流霞。疏梅欲破風前蕊，冷菊猶開霜後花。銷粉黛，減鉛華。藥爐經卷好生涯。絡濱侍從他年貴，便是蟠桃王母家。
书壁四韵
作者：沈长卿
朝代：宋
体裁：五言律诗

约客探名胜，停辀得所欣。山寒多做雨，洞古不收云。夜宿听鸣麂，晨炊摘野芹。黄冠尤喜事，添炷石炉熏。
句
作者：沈长卿
朝代：宋

翠蛾环坐忆洲钱。
楚州
作者：沈长卿
朝代：宋

楚州淮阴娑罗木，霜露荣倅今何如。
能令草木死不枯，当时为有北海书。
荒碑侵苔藓山湿，尚写墨本传东吴。
楚州
作者：沈长卿
朝代：宋
体裁：古风

楚州淮阴娑罗木，霜露荣倅今何如。能令草木死不枯，当时为有北海书。荒碑雨侵苔藓湿，尚写墨本传东吴。
题清芬阁
作者：沈长卿
朝代：宋

元英以隐名，务德以仕显。人言不同调，是说一何浅。丈夫生世间，出处各有意。仕以行其道，隐以求其志。一以隐为高，伊吕当不起。一以仕为乐，夷齐不饿死。我观二子心，舒卷如春云。邂逅作霖雨，本是版筑君。乃祖配子陵，桐江饱风月。乃孙拥麾幢，遗爱浃闽粤。相望二百年，家学留青编。冥鸿与栖凤，进退两俱贤。秋冬享烝尝，瞻像不泚颡。独抱元成经，肯作世南匠。种田刈禾黍，种圃收兰芝。请诵裳华篇，有之以似之。
题清芬阁
作者：沈长卿
朝代：宋

元英以隠名，务德以仕显。
人言不同调，是说一何浅。
丈夫生世间，出处各有意。
仕以行其道，隠以求其志。
一以隠为高，伊吕当不起。
一以仕为乐，夷齐不饿死。
我观二子心，舒卷如春云。
邂逅作霖雨，本是版筑君。
乃祖配子陵，桐江饱风月。
乃孙拥麾幢，遗爱浃闽粤。
相望二百年，家学留青编。
冥鸿与栖凤，进退两俱贤。
秋冬享烝尝，瞻像不泚颡。
独抱元成经，肯作世南匠。
种田刈禾黍，种圃收兰芝。
请诵裳华篇，有之以似之。
鹧鸪天·瑞气氤氲入绛纱
作者：沈长卿
朝代：宋
体裁：词

瑞气氤氲入绛纱。水沉香荐碧流霞。疏梅欲破风前蕊，冷菊犹开霜后花。销粉黛，减铅华。药炉经卷好生涯。络滨侍从他年贵，便是蟠桃王母家。
和友人京邸原韵·其一
作者：沈隐思
朝代：宋
体裁：七言律诗

燕树吴云结远思，一声寒雁寄新词。蓟门早受台臣荐，梁苑频邀国士知。司马才高应入世，虞卿愁绝久攒眉。鱼笺报我琼英重，好慰离居风雨时。
和友人京邸原韵·其三
作者：沈隐思
朝代：宋
体裁：七言律诗

神交千里有深缘，好句频将新样镌。半幅云山看粉本，一编灯火证心传。香生丛蕙原同臭，雪压寒梅敢斗妍。欲效继声惭下里，小窗和醉写盈篇。
和友人京邸原韵·其二
作者：沈隐思
朝代：宋
体裁：七言律诗

锄经猎史任畋渔，咫尺云衢傍禁庐。邸第联吟酬宴罢，天街摇辔踏花余。谈诗座有风骚客，习静门无卿相与。他日携琴作循吏，河阳春到乐何如。
和友人京邸原韵·其四
作者：沈隐思
朝代：宋
体裁：七言律诗

诗朋酒侣共忘形，禅榻经声静里听。五十空惊双鬓白，百年辜负一毡青。南城钟鼓催昏晓，北阙风云拥日星。遥忆仲文薇省客，访君轩骑几回停。
宝珠山茶
作者：沈隐思
朝代：宋
体裁：七言律诗

绣谷春深鸟语哗，海楼红绽已攒花。枝头碎剪樱桃锦，叶底轻笼云母纱。一桁珠光烘落照，千堆宝色映朝霞。东风吹遍陀罗树，堪笑杨妃舞袖斜。
无题七绝四首·其一
作者：沈隐思
朝代：宋
体裁：七言绝句

落花啼鸟奈春和，百幅云蓝寄慨多。乐谱新裁红谱曲，凭谁付与雪儿歌。
无题七绝四首·其三
作者：沈隐思
朝代：宋
体裁：七言绝句

金井梧桐雨露零，针楼小坐送飞萤。风尖月细苔痕湿，爱指银湾织女星。
无题七绝四首·其二
作者：沈隐思
朝代：宋
体裁：七言绝句

妆阁犀梳小翠翘，水纹帘子映冰绡。藕丝常系莲心苦，偏使池荷着雨娇。
无题七绝四首·其四
作者：沈隐思
朝代：宋
体裁：七言绝句

银箭金壶漏短长，挑灯重认紫罗囊。巫山云影空惆怅，鸳瓦寒侵夜点霜。
牡丹
作者：沈隐思
朝代：宋
体裁：七言律诗

鹿韭移来绣幕遮，晓风晴日笼香霞。三春独殿无双艳，百卉群推第一花。笑劈鱼笺濡彩笔，醉凝脂粉亸云鸦。清平妙曲成千古，谁向朱栏羯鼓挝。
白桃花
作者：沈隐思
朝代：宋
体裁：七言律诗

围桃开傍水晶墙，洗尽胭脂学素妆。玉洞春寒笼月淡，银床晓梦怯风狂。好随崔女歌残雪，肯逐王郎送暗香。唯有梨花堪作伴，平阳空自系愁肠。
盆梅一株兼红白两色·其一
作者：沈隐思
朝代：宋
体裁：七言绝句

春风忽来香拂面，索笑层檐开绮幔。恍如姑射下瑶台，琼姿点染丹青变。
盆梅一株兼红白两色·其三
作者：沈隐思
朝代：宋
体裁：七言绝句

瘦骨装成玳瑁石，冰肌衬作珊瑚色。依然南枝倚北枝，同是云根吸露魄。
盆梅一株兼红白两色·其二
作者：沈隐思
朝代：宋
体裁：七言绝句

槎枒谁植瓷盆中，一株分接夸神工。乍讶红罗亭畔过，忽疑玉照堂前逢。
诸前辈与诸同学先后过访诗以谢之
作者：沈隐思
朝代：宋
体裁：七言律诗

名贤簪盍到林居，笑我无成愧不如。岂有清风三径宅，漫劳旧雨一缄书。珠玑满眼看题字，樽酒论心撷晚蔬。为谢殷勤师友助，新诗刻竹映蓬庐。
黄叶七律四首·其一
作者：沈隐思
朝代：宋
体裁：七言律诗

风飙催送景苍凉，旧绿残红忽改妆。霁野空怀三径菊，云峦新染六铢裳。声干树杪疑吹雨，光暗枝头已着霜。极目郊原天地肃，吟情无限倚斜阳。
黄叶七律四首·其三
作者：沈隐思
朝代：宋
体裁：七言律诗

依然林木映晴川，翠染亭皋转眼迁。词客未吟摇落句，美人先叹泬寥天。梧桐露井砧声急，杨柳寒堤月影穿。琴瑟可堪频望远，送青延绿又年年。
黄叶七律四首·其二
作者：沈隐思
朝代：宋
体裁：七言律诗

玉露秋凋叶尚存，藤梢橘刺傍颓垣。非关蠹蚀萧萧影，似带鹅溪淡淡痕。半树残阳峰顶寺，一林寒月渡头村。金丸莫遣频抛却，零落霜条剩沁园。
黄叶七律四首·其四
作者：沈隐思
朝代：宋
体裁：七言律诗

边风一夜满关城，处处愁听打叶声。沙巷秦云衔日淡，霜凋笼树带烟横。林蝉咽罢千山静，塞雁排空万木清。唯有寒涛长谡谡，参天松柏翠光生。
美人
作者：沈雲卿
朝代：宋

十三學綉傍金窗，十六梳頭壓大拜。
色比昭陽人第一，才同江夏士無雙。
聖濟院
作者：況師點
朝代：宋

迢迢幽徑入松關，四面雲藍分外寒。
長嘯一聲山谷應，洞深驚起老龍蟠。
天寶洞
作者：況志寧
朝代：宋

風雨池邊古木寒，千年枸芑當晨餐。
巖前石壁誰扃鎖，歲歲秋風長蕙蘭。
春風樓
作者：況志寧
朝代：宋

晴日遊絲拂畫欄，酒帘輕颺碧雲端。
春風蝴蝶知何處，愁切江南曲已殘。
梅仙壇
作者：況志寧
朝代：宋

上疏歸來事可歎，嶺頭誰爲築星壇。
先生不食炎劉祿，自拾松花當晚餐。
百花橋
作者：況志寧
朝代：宋

波光清淺玉虹橫，過客誰題柱上名。
錦鏽鋪張春色滿，小車花下麗人行。
豫章臺
作者：況志寧
朝代：宋

城陰零落豫章臺，平地晴沙捲雪來。
欲訪鄰翁問塵跡，小園荒徑長莓苔。
偈
作者：法因庵主
朝代：宋

岩上桃华开，华从何处来。灵云才一见，回首舞三台。
偈
作者：法因庵主
朝代：宋

岩上桃华开，华从何处来。
灵云纔一见，回首舞三台。
偈
作者：法因庵主
朝代：宋

巖上桃華開，華從何處來。
靈雲纔一見，回首舞三臺。
渔家傲·题室门
作者：法常
朝代：宋
体裁：词

此事楞严尝露布。梅花雪月交光处。一笑寥寥空万古。风瓯语。迥然银汉横天宇。蝶梦南华方栩栩。斑斑谁跨丰于虎。而今忘却来时路。江山暮。天涯目送鸿飞去。
渔父词·渔父·此事楞严常露布
作者：法常
朝代：宋
体裁：词

此事楞严常露布。梅华雪月交光处。一笑寥寥空万古。风瓯语。迥然银汉横天宇。蝶梦南华方栩栩。斑斑谁跨丰干虎。而今忘却来时路。江山暮。天涯目送鸿飞去。
漁父詞·漁父
作者：法常
朝代：宋

此事楞嚴常露布。梅華雪月交光處。一笑寥寥空萬古。風甌語。迥然銀漢橫天宇。蝶夢南華方栩栩。斑斑誰跨豐幹虎。而今忘卻來時路。江山暮。天涯目送鴻飛去。
翠蛟亭
作者：泰亨
朝代：宋

坡謝無人共此山，翠蛟亭上拍欄干。
溪聲到耳三更雨，嵐氣霑衣六月寒。
酒釀可呼仙子飲，池深怕有老龍蟠。
天河挽住不容易，只縱游人一餉觀。
翠蛟亭
作者：泰亨
朝代：宋

坡谢无人共此山，翠蛟亭上拍栏干。溪声到耳三更雨，岚气沾衣六月寒。酒酿可呼仙子饮，池深怕有老龙蟠。天河挽住不容易，只纵游人一饷观。
翠蛟亭
作者：泰亨
朝代：宋

坡谢无人共此山，翠蛟亭上拍栏干。
溪声到耳三更雨，岚气霑衣六月寒。
酒酿可呼仙子饮，池深怕有老龙蟠。
天河挽住不容易，只纵游人一饷观。
句
作者：洙泗鈞翁
朝代：宋

巍巍顔魯公，筆正心亦正。
凜凜元道州，高節抱幽貞。
句
作者：洙泗钧翁
朝代：宋
体裁：句

巍巍颜鲁公，笔正心亦正。凛凛元道州，高节抱幽贞。
絕句
作者：洛浦道士
朝代：宋

一水穿崖走碧沙，崖前樛木偃龍蛇。
分明便是桃源洞，不見溪中流落花。
绝句
作者：洛浦道士
朝代：宋
体裁：七言绝句

一水穿崖走碧沙，崖前樛木偃龙蛇。分明便是桃源洞，不见溪中流落花。
御街行·书岐阳邮亭词只半阕
作者：洛阳女
朝代：宋
体裁：词

一身萍梗随邮传。恨归路、如天远。近来魂梦也疏人，不似旧时长见。剩衾馀枕，冷清清地，空恁闲一半。
御街行·书岐阳邮亭词只半阕
作者：洛阳女
朝代：宋
体裁：词

一身萍梗随邮转。恨归路、如天远。近来魂梦也疏人，不似旧时常见。剩衾馀枕，冷清清地，空恁闲一半。
极相思·赠张浩
作者：洛阳李氏
朝代：宋
体裁：词

日红疏翠密晴暄。初夏困人天。风流滋味，伤怀尽在，花下风前。后约已知君定，这心绪、尽日悬悬。鸳鸯两处，清宵最苦，月甚先圆。
御街行
作者：洛陽女
朝代：宋

一身萍梗隨郵轉。恨歸路、如天遠。近來魂夢也疏人，不似舊時常見。剩衾餘枕，冷清清地，空恁閒一半。
絕句
作者：洞庭老人
朝代：宋

八十滄浪一老翁，蘆花江上水連空。
世間多少乘除事，良夜月明收釣筒。
绝句
作者：洞庭老人
朝代：宋
体裁：七言绝句

八十沧浪一老翁，芦花江上水连空。世间多少乘除事，良夜月明收钓筒。
挽叠山先生
作者：洪光基
朝代：宋

千古精忠日月光，恨无麟笔写堂堂。迁家耻作梁江总，辟谷谁知韩子房。后死十年应有待，轻生万里故非狂。有儿可拾江边骨，须信人亡道不亡。
挽疊山先生
作者：洪光基
朝代：宋

千古精忠日月光，恨無麟筆寫堂堂。
遷家恥作梁江總，辟穀誰知韓子房。
死後十年應有待，輕生萬里故非狂。
有兒可拾江邊骨，須信人亡道不亡。
挽迭山先生
作者：洪光基
朝代：宋

千古精忠日月光，恨无麟笔写堂堂。
迁家耻作梁江总，辟谷谁知韩子房。
死后十年应有待，轻生万里故非狂。
有儿可拾江边骨，须信人亡道不亡。
句
作者：洪兴祖
朝代：宋

愿公十袭勿浪出，六丁取将飞辟历。
拂云亭
作者：洪兴祖
朝代：宋
体裁：七言绝句

黄云收尽绿针齐，江北江南水拍堤。野老扶携相告语，儿童今始识锄犁。
七夕前二夕同二僧追凉寺门
作者：洪刍
朝代：宋
体裁：七言律诗

高楼杰阁对岧峣，滴露流萤夜寂寥。剥啄叩门知有兴，从容拂榻慰无聊。殿藏北斗惟看柄，松碍南山不见椒。乘月傥能同步履，杖藜逐我莫辞遥。
万松亭用苏黄旧韵
作者：洪刍
朝代：宋

夹道苍官似异时，峨峨冠剑想秦仪。云垂车盖寻前路，风作涛声入旧枝。故作虬龙惊俗眼，不妨霜雪弄妍姿。难追急景辽天鹤，无复当年校尉诗。
万松亭用苏黄旧韵
作者：洪刍
朝代：宋

夹道苍官似异时，峨峨冠剑想秦仪。
云垂车盖寻前路，风作涛声入旧枝。
故作虬龙惊俗眼，不妨霜雪弄妍姿。
难追急景辽天鹤，无復当年校尉诗。
上墨工
作者：洪刍
朝代：宋
体裁：七言绝句

子墨客卿妙一世，怀玉山中五大夫。峨眉老仙与推毂，谷量牛马斗量珠。
中秋戏赵公子
作者：洪刍
朝代：宋
体裁：七言绝句

南国佳人翠自颦，西山爽气我相亲。只应此夜团团月，偏照寒窗独宿人。
临川即事
作者：洪刍
朝代：宋

岘台著色山水，南湖罨画池塘。欲买浮家泛宅，个中端坐迷藏。觅句翻经灵运，临池学书右军。谁知麻源三谷，顿有一双玉人。庙有鲁公遗像，堂馀玉茗高华。零落银钩欲折，摩挲螭首兴嗟。
临川即事·其一
作者：洪刍
朝代：宋

岘台着色山水，南湖罨画池塘。
欲买浮家泛宅，箇中端坐迷藏。
临川即事·其一
作者：洪刍
朝代：宋

岘台著色山水，南湖罨画池塘。欲买浮家泛宅，个中端坐迷藏。
临川即事·其三
作者：洪刍
朝代：宋

庙有鲁公遗像，堂余玉茗高华。
零落银鈎欲折，摩挲螭首兴嗟。
临川即事·其三
作者：洪刍
朝代：宋

庙有鲁公遗像，堂馀玉茗高华。零落银钩欲折，摩挲螭首兴嗟。
临川即事·其二
作者：洪刍
朝代：宋
体裁：六言诗

觅句翻经灵运，临池学书右军。谁知麻源三谷，顿有一双玉人。
书怀
作者：洪刍
朝代：宋

北阙书休上，南窗膝易安。道肥知战胜，归约已盟寒。委吏无麟笔，迂儒置虱官。所须升斗水，肯沃鲋鱼乾。
书怀
作者：洪刍
朝代：宋

北阙书休上，南窗膝易安。
道肥知战胜，归约已盟寒。
委吏无麟笔，迂儒置蝨官。
所须升斗水，肯沃鲋鱼干。
人日
作者：洪刍
朝代：宋

偶逢人日强裁诗，身在异乡多所思。
天气暖如寒食后，桃花酷似暮春时。
溪毛入馔光浮筯，云子新炊滑溜匙。
斗酒百钱能得醉，傥寻佳处一伸眉。
人日
作者：洪刍
朝代：宋

偶逢人日强裁诗，身在异乡多所思。天气暖如寒食后，桃花酷似暮春时。溪毛入馔光浮箸，云子新炊滑溜匙。斗酒百钱能得醉，傥寻佳处一伸眉。
从琏长老借书
作者：洪刍
朝代：宋
体裁：七言绝句

折轴南来书五车，韦编贝叶映窗纱。老禅不用钻故纸，借与书生遮眼花。
何君挽词
作者：洪刍
朝代：宋
体裁：七言律诗

万里空悲赤壁秋，九原遽有白杨愁。凤毛并作人间瑞，玉润俱从地下游。已跃龙津随化剑，难凭夜壑觅藏舟。遥知会葬车千两，苦雨萧萧迸泪流。
偶成
作者：洪刍
朝代：宋

翻经灵运推不去，爱酒渊明挽不来。无复种莲人作社，空馀写影佛成台。
偶成
作者：洪刍
朝代：宋

翻经灵运推不去，爱酒渊明挽不来。
无復种莲人作社，空余写影佛成台。
再次洪上人云巢韵
作者：洪刍
朝代：宋

黄子厌喧求避俗，直上孤峰结茅屋。欲期汗漫游九垓，俯视尘寰战蛮触。小山招隐唤不回，旧时从事有边幅。不能投笔学文鸳，底用决科似张鷟。自赋云巢自高唱，手握灵蛇嗤鱼目。由来江夏多可人，蓝田片片生美玉。要须青山顶上行，去伴白云檐下宿。西湖窟穴对华榱，肯把兰亭比金谷。
再次洪上人云巢韵
作者：洪刍
朝代：宋

黄子厌喧求避俗，直上孤峰结茅屋。
欲期汗漫游九垓，俯视尘寰战蛮触。
小山招隠唤不回，旧时从事有边幅。
不能投笔学文鸳，底用决科似张鷟。
自赋云巢自高唱，手握灵蛇嗤鱼目。
由来江夏多可人，蓝田片片生美玉。
要须青山顶上行，去伴白云檐下宿。
西湖窟穴对华榱，肯把兰亭比金谷。
再游泐潭院用前韵
作者：洪刍
朝代：宋
体裁：五言律诗

石门久寒盟，兹游得重寻。静契祖师妙，清闻山水音。长闲羡老衲，幽思愧鸣禽。可怕移文劾，沙鸥知我心。
再用前韵呈阅道
作者：洪刍
朝代：宋

抱关击柝何为哉，田园将芜归去来。雄辩接公如豁雾，清狂诮我作颠雷。朋欢已许胶投漆，光价无容赐望回。欲整羸师聊一战，知君岂复事邹枚。
再用前韵呈阅道
作者：洪刍
朝代：宋

抱关击柝何为哉，田园将芜归去来。
雄辩接公如豁雾，清狂诮我作颠雷。
朋欢已许胶投漆，光价无容赐望回。
欲整羸师聊一战，知君岂復事邹枚。
再用前韵答李商老
作者：洪刍
朝代：宋

江南暮春莺乱飞，平章风物忆丘迟。苍苔寂历荒三径，绿树扶疏又一时。汉阴丈人少机事，草堂先生能寄诗。交亲咫尺不相见，汗漫九垓那可期。
再用前韵答李商老
作者：洪刍
朝代：宋

江南暮春鶑乱飞，平章风物忆丘迟。
苍苔寂历荒三径，绿树扶疏又一时。
汉阴丈人少机事，草堂先生能寄诗。
交亲咫尺不相见，汗漫九垓那可期。
冬日游宣岩
作者：洪刍
朝代：宋

杀鸡为黍见交情，步屦扶藜向此行。
剖竹取泉来滴沥，疏岩剔薮到峥嵘。
一纶涵碧磻溪钓，千穗垂黄谷口耕。
白水青山应笑我，抗尘走俗媿平生。
冬日游宣岩
作者：洪刍
朝代：宋

杀鸡为黍见交情，步屦扶藜向此行。剖竹取泉来滴沥，疏岩剔薮到峥嵘。一纶涵碧磻溪钓，千穗垂黄谷口耕。白水青山应笑我，抗尘走俗愧平生。
又和师川同集章江寺二首
作者：洪刍
朝代：宋

鹿苑江南寺，龙沙城北游。脩椽云自宿，返照雨还收。禅麈寻支遁，棋枰对弈秋。还家真复乐，何必远封侯。兴发寻荒径，途穷见宝坊。随宜聊复饱，触处得追凉。取友真濠上，怀人向渭阳。不嫌茶七碗，殊胜酒千觞。
又和师川同集章江寺二首·其一
作者：洪刍
朝代：宋

鹿苑江南寺，龙沙城北游。
修椽云自宿，返照雨还收。
禅麈寻支遁，棋枰对弈秋。
还家真復乐，何必远封侯。
又和师川同集章江寺二首·其一
作者：洪刍
朝代：宋

鹿苑江南寺，龙沙城北游。脩椽云自宿，返照雨还收。禅麈寻支遁，棋枰对弈秋。还家真复乐，何必远封侯。
又和师川同集章江寺二首·其二
作者：洪刍
朝代：宋

兴发寻荒径，途穷见宝坊。随宜聊复饱，触处得追凉。取友真濠上，怀人向渭阳。不嫌茶七碗，殊胜酒千觞。
又和师川同集章江寺二首·其二
作者：洪刍
朝代：宋

兴发寻荒径，途穷见宝坊。
随宜聊復饱，触处得追凉。
取友真濠上，怀人向渭阳。
不嫌茶七碗，殊胜酒千觞。
又陪陈使君游东禅寺
作者：洪刍
朝代：宋

晖晖丽日旆悠悠，千骑班春古寺幽。篆破高青知野火，点残横绿掠沙鸥。微行曲折如羊坂，乱石峥嵘似虎丘。暮霭馀霞趣归兴，溪鱼林鸟自迟留。城里芳菲尽破除，更携宾从出东郛。桃凭苦雨收红糁，李借风光耀雪珠。碧水横堤春澹沲，石门弭盖步踟蹰。细看名字苍崖畔，点检而今半在无。
又陪陈使君游东禅寺·其一
作者：洪刍
朝代：宋

晖晖丽日旆悠悠，千骑班春古寺幽。
篆破高青知野火，点残横绿掠沙鸥。
微行曲折如羊坂，乱石峥嵘似虎丘。
暮霭余霞趣归兴，溪鱼林鸟自迟留。
又陪陈使君游东禅寺·其一
作者：洪刍
朝代：宋

晖晖丽日旆悠悠，千骑班春古寺幽。篆破高青知野火，点残横绿掠沙鸥。微行曲折如羊坂，乱石峥嵘似虎丘。暮霭馀霞趣归兴，溪鱼林鸟自迟留。
又陪陈使君游东禅寺·其二
作者：洪刍
朝代：宋

城裏芳菲尽破除，更携宾从出东郛。
桃凭苦雨收红糁，李借风光耀雪珠。
碧水横堤春澹沲，石门弭盖步踟蹰。
细看名字苍崖畔，点检而今半在无。
又陪陈使君游东禅寺·其二
作者：洪刍
朝代：宋

城里芳菲尽破除，更携宾从出东郛。桃凭苦雨收红糁，李借风光耀雪珠。碧水横堤春澹沲，石门弭盖步踟蹰。细看名字苍崖畔，点检而今半在无。
口占赠何秀才
作者：洪刍
朝代：宋
体裁：五言律诗

何郎闽越英，畴昔昧平生。邂逅同衾宿，夷犹共舸行。繁台半床梦，颍水一篙清。俄顷胶投漆，难忘此日情。
句
作者：洪刍
朝代：宋

眼中人物东西尽，肺病京华故倦游。鹿场兔径白昼静，稻垄松竹青嶂深。关山不隔还乡梦，风月犹随过海身。何如唤取陆鸿渐，石鼎风炉来试茶。谁折可怜花，置我经行处。但使添丁长，终兴谢客家。爰有福地直斗牛，厥名閤皂形色收。清都琼叶霏霏下，净界空花种种开。偏随江月横陈夜，未放官梅独自春。题诗未有随州句，敢唤阮郎为老兵。龙沙依旧抱城流。庐山排闼参差见，湓水萦城屈曲来。摩挲道傍醉石，定是天边酒星。花辞好树犹啼雨，竹喜嘉宾亦叹风。深秋转觉山形瘦，新雨能添水面肥。
句·其一
作者：洪刍
朝代：宋

眼中人物东西尽，肺病京华故倦游。
句·其一七
作者：洪刍
朝代：宋

花辞好树犹啼雨，竹喜嘉宾亦嘆风。
句·其一四
作者：洪刍
朝代：宋

晋代衣冠復谁在，虎溪长有白莲风。
句·其七
作者：洪刍
朝代：宋

爰有福地直斗牛，厥名閤皂形色收。
句·其三
作者：洪刍
朝代：宋

关山不隔还乡梦，风月犹随过海身。
句·其九
作者：洪刍
朝代：宋

偏随江月横陈夜，未放官梅独自春。
句·其二
作者：洪刍
朝代：宋

鹿场兔径白昼静，稻垄松竹青嶂深。
句·其五
作者：洪刍
朝代：宋

谁折可怜花，置我经行处。
句·其五
作者：洪刍
朝代：宋
体裁：句

霜后木奴香噀手，秋来云子滑流匙。
句·其八
作者：洪刍
朝代：宋

清都琼叶霏霏下，净界空花种种开。
句·其八
作者：洪刍
朝代：宋

清都琼叶霏霏下，凈界空花种种开。
句·其六
作者：洪刍
朝代：宋

但使添丁长，终兴谢客家。
句·其十一
作者：洪刍
朝代：宋
体裁：句

题诗未有随州句，敢唤阮郎为老兵。
句·其十七
作者：洪刍
朝代：宋

花辞好树犹啼雨，竹喜嘉宾亦叹风。
句·其十三
作者：洪刍
朝代：宋
体裁：句

庐山排闼参差见，湓水萦城屈曲来。
句·其十二
作者：洪刍
朝代：宋
体裁：句

龙沙依旧抱城流。
句·其十五
作者：洪刍
朝代：宋
体裁：句

摩挲道傍醉石，定是天边酒星。
句·其十八
作者：洪刍
朝代：宋
体裁：句

深秋转觉山形瘦，新雨能添水面肥。
句·其四
作者：洪刍
朝代：宋

何如唤取陆鸿渐，石鼎风炉来试茶。
同师川商老追凉徐贤亭
作者：洪刍
朝代：宋

抖擞三年异域尘，还将衰鬓照湖沦。田田乱叶如迎客，泼泼跳鱼似畏人。机事已忘来白鸟，雄风暂起在青蘋。九原埋玉虽千载，追想高怀迹未陈。
同师川商老追凉徐贤亭
作者：洪刍
朝代：宋

抖擞三年异域尘，还将衰鬓照湖沦。
田田乱叶如迎客，泼泼跳鱼似畏人。
机事已忘来白鸟，雄风蹔起在青苹。
九原埋玉虽千载，追想高怀迹未陈。
同师川至李氏涵虚阁
作者：洪刍
朝代：宋

阑暑追凉得佳处，笋舆乘兴入蒿蓬。乍停西岭三秋雨，得借东湖一曲风。江上帆樯来雉堞，波间荷芰没凫翁。后车孺子贤孙在，吊古徘徊返照红。
同师川至李氏涵虚阁
作者：洪刍
朝代：宋

阑暑追凉得佳处，笋舆乘兴入蒿蓬。
乍停西岭三秋雨，得借东湖一曲风。
江上帆樯来雉堞，波间荷芰没鳬翁。
后车孺子贤孙在，弔古徘徊返照红。
同师川过李三十九湖上宅用师川韵
作者：洪刍
朝代：宋

多书唐邺侯，蔼蔼盛云来。髯公颇好事，相过必迟回。结构平湖阴，清绝无纤埃。数到不知远，君家宽酒杯。绕水信杖屦，披靡蓬蒿开。遗基访孺子，荒坟吊澹台。诛茅卜邻并，兹愿何当谐。七松未暇种，五柳径须栽。
同师川过李三十九湖上宅用师川韵
作者：洪刍
朝代：宋

多书唐邺侯，蔼蔼盛云来。
髯公颇好事，相过必迟回。
结构平湖阴，清绝无纤埃。
数到不知远，君家宽酒杯。
遶水信杖屦，披靡蓬蒿开。
遗基访孺子，荒坟弔澹台。
诛茅卜邻并，兹愿何当谐。
七松未暇种，五柳径须栽。
同苏伯固游东山寺
作者：洪刍
朝代：宋
体裁：七言律诗

五里来寻祇树园，寒蝉嘒嘒叶纷纷。田间坏衲僧收稻，天外奇峰山作云。半榻华胥聊共寄，一盂香积许同分。迎人返照不无意，送客残钟犹自闻。
同陈虚中劝农出郊因游明水山寺
作者：洪刍
朝代：宋

深树鸣鷤䳏，红紫春事休。临川贤假守，只今陈太丘。驾言出远郊，班春临道周。亦招素冠士，来从朱轓游。晨兴惬胜引，适此夜雨收。原隰乱高下，意行逐前俦。荒荒白水满，郁郁稻秧抽。旧闻明水寺，宛在岩之幽。石门本无关，鸣禽自相求。不有省耕役，俗驾来何由。老屋隐乔木，野僧事良畴。松径深窈窕，轩车纷少留。迟回动归兴，冲雨戒摧辀。危情极冰渊，细路遵塍沟。深泥艰涉足，竹鸡为我愁。岂惮来往频，清与耳目谋。回首谢青山，寻盟亦悠悠。
同陈虚中劝农出郊因游明水山寺
作者：洪刍
朝代：宋

深树鸣鷤䳏，红紫春事休。
临川贤假守，只今陈太丘。
驾言出远郊，班春临道周。
亦招素冠士，来从朱轓游。
晨兴惬胜引，适此夜雨收。
原隰乱高下，意行逐前俦。
荒荒白水满，鬰鬰稻秧抽。
旧闻明水寺，宛在岩之幽。
石门本无关，鸣禽自相求。
不有省耕役，俗驾来何由。
老屋隠乔木，野僧事良畴。
松径深窈窕，轩车纷少留。
迟回动归兴，衝雨戒摧辀。
危情极冰渊，细路遵塍沟。
深泥艰涉足，竹鷄为我愁。
岂惮来往频，清与耳目谋。
回首谢青山，寻盟亦悠悠。
呈彦章
作者：洪刍
朝代：宋
体裁：七言律诗

塞翁失马吾何有，濠上观鱼每自惭。探袖空漫祢衡刺，叩门径就阿戎谈。但思浊酒同元亮，底用清谈学仲堪。回首世间皆苦累，蚁封蜗角战方酣。
呈潘延之丈
作者：洪刍
朝代：宋
体裁：七言律诗

黑头异日挂冠归，亲植杉松见百围。闲过一生从古少，兼全五福似公稀。手抄万卷笔犹健，身倚孤筇行若飞。寄语轻鸥莫惊顾，南州高士已忘机。
和郭功甫题客馆韵
作者：洪刍
朝代：宋
体裁：七言律诗

容膝柴门觉易安，数椽喜枕寺东山。雁飞不到吾来此，燕亦知归客未还。梦断霜钟年欲晏，愁听蛮鼓鬓先班。自公退食门长掩，未必邻僧似我闲。
咏河豚西施乳
作者：洪刍
朝代：宋

蒌蒿短短狄芽肥，正是河豚欲上时。
甘美远胜西子乳，吴王当日未曾知。
喜雨诗
作者：洪刍
朝代：宋

日日望南山，朝隮解我颜。云垂四天外，雨洒一林间。枯沼微澜动，旱苗生意还。慇勤祝屏翳，莫为远人悭。
喜雨诗
作者：洪刍
朝代：宋

日日望南山，朝隮解我颜。
云垂四天外，雨洒一林间。
枯沼微澜动，旱苗生意还。
慇懃祝屏翳，莫为远人悭。
嘲偷儿
作者：洪刍
朝代：宋

长卿惟有壁，囊橐自无钱。金尽何劳攫，墉疏岂待穿。未能抛鼎禄，犹复恋青毡。梁上休惊坠，饥寒亦可怜。
嘲偷儿
作者：洪刍
朝代：宋

长卿惟有壁，囊橐自无钱。
金尽何劳攫，墉疏岂待穿。
未能抛鼎禄，犹復恋青毡。
梁上休惊坠，饥寒亦可怜。
因读梅圣俞六鹤诗或令余别赋之·唳天
作者：洪刍
朝代：宋

清唳九皋内，抗音薄层云。
戛然时一鸣，流响惊人羣。
嗟哉陆内史，华亭无復闻。
因读梅圣俞六鹤诗或令余别赋之·唳天
作者：洪刍
朝代：宋

清唳九皋内，抗音薄层云。戛然时一鸣，流响惊人群。嗟哉陆内史，华亭无复闻。
因读梅圣俞六鹤诗或令余别赋之·啄食
作者：洪刍
朝代：宋

昂昂兀兀姿，朱冠垂素翎。
首下尻益高，徘回我中庭。
俯仰鷄鹜羣，啄腐復吞腥。
因读梅圣俞六鹤诗或令余别赋之·啄食
作者：洪刍
朝代：宋

昂昂兀兀姿，朱冠垂素翎。首下尻益高，徘回我中庭。俯仰鸡鹜群，啄腐复吞腥。
因读梅圣俞六鹤诗或令余别赋之·理毛
作者：洪刍
朝代：宋
体裁：古风

飘飘青田质，敛翼在亭皋。回此碧玉喙，刷我白雪毛。顾影矜羽仪，孔翠非其曹。
因读梅圣俞六鹤诗或令余别赋之·舞风
作者：洪刍
朝代：宋
体裁：古风

归来丁令威，暂别已千年。抽琴奏清角，婆娑舞胎仙。何必拊节和，御风自泠然。
因读梅圣俞六鹤诗或令余别赋之·警露
作者：洪刍
朝代：宋
体裁：古风

皎皎蟾桂明，耿耿星斗烂。清梦时时惊，零露滴霄汉。伟哉仙人骑，从来知夜半。
因读梅圣俞六鹤诗或令余别赋之·顾步
作者：洪刍
朝代：宋

举趾一何高，修颈宛回顾。
隻影踉蹡行，眷然慕俦侣。
岂忘赤霄上，盘桓此池籞。
因读梅圣俞六鹤诗或令余别赋之·顾步
作者：洪刍
朝代：宋

举趾一何高，脩颈宛回顾。只影踉蹡行，眷然慕俦侣。岂忘赤霄上，盘桓此池籞。
始年四十二首
作者：洪刍
朝代：宋

门换桃符官落拓，酒传婪尾岁侵寻。朱颜已逐年华改，祇有胸中不动心。学诗未后高常侍，献赋犹先杜拾遗。摘句搜章终底用，求田问舍悔全迟。
始年四十二首·其一
作者：洪刍
朝代：宋
体裁：七言绝句

门换桃符官落拓，酒传婪尾岁侵寻。朱颜已逐年华改，祇有胸中不动心。
始年四十二首·其二
作者：洪刍
朝代：宋
体裁：七言绝句

学诗未后高常侍，献赋犹先杜拾遗。摘句搜章终底用，求田问舍悔全迟。
孤鹤行赠杨君
作者：洪刍
朝代：宋

翩翩云中鹤，来自华亭滨。徘回久乃集，伫立江之濆。高步整霜羽，只影翔秋旻。岂无鸿鹄侣，俛仰鸡鹜群。啄腥细流中，汝食得无贫。况有缯缴虞，惊顾何逡巡。珠庭响清唳，胎仙舞祥云。胡不矫翮去，来仪瑞吾君。饥食玉山禾，渴饮瑶池津。无言九皋远，鸣阴谁不闻。
孤鹤行赠杨君
作者：洪刍
朝代：宋

翩翩云中鹤，来自华亭滨。
徘回久乃集，伫立江之濆。
高步整霜羽，隻影翔秋旻。
岂无鸿鹄侣，俛仰鷄鹜羣。
啄腥细流中，汝食得无贫。
况有缯缴虞，惊顾何逡巡。
珠庭响清唳，胎仙舞祥云。
胡不矫翮去，来仪瑞吾君。
饥食玉山禾，渴饮瑶池津。
无言九皋远，鸣阴谁不闻。
学韩退之体赋虾蟆一篇
作者：洪刍
朝代：宋

吾庐逼沮洳，蛙蛤宗生之。委委见蝌蚪，阁阁已在兹。夜声一何喧，达旦乃寖微。月令纪蝼蝈，语默亦有时。岂伊不平鸣，沓沓竟何为。那复当鼓吹，安能问官私。吾闻昆崙下，厥大数十围。蟾蜍窟望舒，色胜金袅蹄。痴騃反食月，吞吐谁能知。坎井我自足，跳梁而持颐。鳖笑色无愠，鹑化理莫推。疥体不自惜，或以调盐醯。柳州味南烹，下箸甘若饴。在昔荐宗庙，乃与羔兔齐。擅减几被坐，巨细不可遗。莫以腥臊弃，终将瑚琏期。
学韩退之体赋虾蟆一篇
作者：洪刍
朝代：宋

吾庐逼沮洳，蛙蛤宗生之。
委委见蝌蚪，阁阁已在兹。
夜声一何喧，达旦乃寖微。
月令纪蝼蝈，语默亦有时。
岂伊不平鸣，沓沓竟何为。
那復当鼓吹，安能问官私。
吾闻昆崙下，厥大数十围。
蟾蜍窟望舒，色胜金褭蹄。
痴騃反食月，吞吐谁能知。
坎井我自足，跳梁而持颐。
鼈笑色无愠，鹑化理莫推。
疥体不自惜，或以调盐酰。
柳州味南烹，下筯甘若饴。
在昔荐宗庙，乃与羔兔齐。
擅减几被坐，巨细不可遗。
莫以腥臊弃，终将瑚琏期。
宴城上亭呈阅道
作者：洪刍
朝代：宋

山围水绕思悠哉，暂向登临胜处来。密坐已沾神女雨，归轩更借阿香雷。笙歌入耳眉还舞，乡县牵情首重回。敏捷随时岂无兴，君贤扬子我惭枚。
宴城上亭呈阅道
作者：洪刍
朝代：宋

山围水遶思悠哉，蹔向登临胜处来。
密坐已霑神女雨，归轩更借阿香雷。
笙歌入耳眉还舞，乡县牵情首重回。
敏捷随时岂无兴，君贤扬子我惭枚。
宴李氏园亭得庆字韵
作者：洪刍
朝代：宋

我来北斗南，两见回东柄。
万斛开府愁，四壁文园病。
谁知深巷中，卉木颇幽夐。
大梁贤公子，携酒宾亦命。
红蕤已飘零，绿绮方辉映。
岂惟追寻迟，亦苦风雨横。
主宾混谁何，谈笑杂嘲评。
讵知时雨灵，但觉中酒圣。
年丰乐崇宁，诗敌蹑长庆。
况有雷陈交，何必宛洛盛。
律管承飞灰，羲和驻春令。
日月曾几何，佳辰我所竟。
芍药殿余春，想见晨粧靓。
一醉欢有余，此集君其更。
宴李氏园亭得庆字韵
作者：洪刍
朝代：宋

我来北斗南，两见回东柄。万斛开府愁，四壁文园病。谁知深巷中，卉木颇幽夐。大梁贤公子，携酒宾亦命。红蕤已飘零，绿绮方辉映。岂惟追寻迟，亦苦风雨横。主宾混谁何，谈笑杂嘲评。讵知时雨灵，但觉中酒圣。年丰乐崇宁，诗敌蹑长庆。况有雷陈交，何必宛洛盛。律管承飞灰，羲和驻春令。日月曾几何，佳辰我所竟。芍药殿馀春，想见晨妆靓。一醉欢有馀，此集君其更。
容膝轩
作者：洪刍
朝代：宋
体裁：五言律诗

乌隼经行处，蜗牛窈窕深。会稽虽奉计，彭泽自无心。禅寄跏趺坐，风披徙倚襟。莫言容膝地，不废掉头吟。
宿翠岩寺呈马彦若徐师川
作者：洪刍
朝代：宋

不到翠岩如许久，朅来聊复破春愁。已闻高士徐孺子，更约平生马少游。梦里钟声惊客枕，静中玉子落纹楸。非关风雨留连我，要作山间十日留。
宿翠岩寺呈马彦若徐师川
作者：洪刍
朝代：宋

不到翠岩如许久，朅来聊復破春愁。
已闻高士徐孺子，更约平生马少游。
梦裏钟声惊客枕，静中玉子落纹楸。
非关风雨留连我，要作山间十日留。
寄杨崇索酒
作者：洪刍
朝代：宋

重九遥思杨执戟，菊花满地漫龙沙。欲作山中醉千日，不送蒲州酒一车。秋至苦吟如促织，书成满纸似昏鸦。蜀江傥有南来鲤，莫寄卢仝七椀茶。
寄杨崇索酒
作者：洪刍
朝代：宋
体裁：七言律诗

重九遥思杨执戟，菊花满地漫龙沙。欲作山中醉千日，不送蒲州酒一车。秋至苦吟如促织，书成满纸似昏鸦。蜀江傥有南来鲤，莫寄卢仝七碗茶。
寄赠王允叹
作者：洪刍
朝代：宋
体裁：七言律诗

楚俗禨祥古所尤，迎神箫鼓沸香湫。真成娶妇谀河伯，亦有韩生笑沐猴。毁校可无东里子，斩巫谁是左黄州。讵知恤纬非嫠事，白屋何妨肉食谋。
寄题贯时轩诗
作者：洪刍
朝代：宋

古人憩息地，不种凡草木。数竿何必多，可以慰幽独。忘忧玩芳草，怡颜眄庭柯。岂无艳阳节，摇落将如何。彼美轩中人，澹然对浮云。此君有佳处，心期暗相亲。萧萧四时色，目击道逾妙。君看竹得风，天然向人笑。
寄题贯时轩诗
作者：洪刍
朝代：宋

古人憩息地，不种凡草木。
数竿何必多，可以慰幽独。
忘忧玩芳草，怡颜眄庭柯。
岂无艷阳节，摇落将如何。
彼美轩中人，澹然对浮云。
此君有佳处，心期暗相亲。
萧萧四时色，目击道逾妙。
君看竹得风，天然向人笑。
将至颍上
作者：洪刍
朝代：宋
体裁：七言律诗

卖马得钱买舟去，抛掷红尘泛绿波。梨栗登盘黄菊晚，江淮放艇白鸥多。霜飞鸿雁有底急，月明乌鹊奈愁何。女儿浦口渺何处，且向女郎台下过。
小桃晚发
作者：洪刍
朝代：宋

深深浅浅小桃枝，苦被蛮风瘴雨欺。莫恨春工开最晚，却应孤艳落还迟。东风不识桃花面，惆怅多愁足病身。青帝也应怜逐客，小窗故剩一枝春。
小桃晚发·其一
作者：洪刍
朝代：宋

深深浅浅小桃枝，苦被蛮风瘴雨欺。莫恨春工开最晚，却应孤艳落还迟。
小桃晚发·其一
作者：洪刍
朝代：宋

深深浅浅小桃枝，苦被蛮风瘴雨欺。
莫恨春工开最晚，却应孤艷落还迟。
小桃晚发·其二
作者：洪刍
朝代：宋
体裁：七言绝句

东风不识桃花面，惆怅多愁足病身。青帝也应怜逐客，小窗故剩一枝春。
局中即事用壁间韵
作者：洪刍
朝代：宋

老屋疏窗窈窕深，铺松缚竹作清阴。数竿风筱天然笑，惟有此君知我心。无人尽日鸟关关，只许清风伴我闲。纵复思归归未得，婆娑诗酒破愁颜。
局中即事用壁间韵·其一
作者：洪刍
朝代：宋

老屋疏窗窈窕深，铺松缚竹作清阴。数竿风筱天然笑，惟有此君知我心。
局中即事用壁间韵·其一
作者：洪刍
朝代：宋

老屋疏窗窈窕深，铺松缚竹作清阴。
数竿风篠天然笑，惟有此君知我心。
局中即事用壁间韵·其二
作者：洪刍
朝代：宋

无人尽日鸟关关，只许清风伴我闲。纵复思归归未得，婆娑诗酒破愁颜。
局中即事用壁间韵·其二
作者：洪刍
朝代：宋

无人尽日鸟关关，只许清风伴我闲。
纵復思归归未得，婆娑诗酒破愁颜。
席上口占和使君韵二首
作者：洪刍
朝代：宋

皂盖朱轓驻水滨，芳菲虽晚景犹新。何妨绮席三千履，不负阳春十二旬。莺歌蝶舞更红裙，端与东山作主人。竹马儿童扶杖老，争随千骑去行春。
席上口占和使君韵二首·其一
作者：洪刍
朝代：宋
体裁：七言绝句

皂盖朱轓驻水滨，芳菲虽晚景犹新。何妨绮席三千履，不负阳春十二旬。
席上口占和使君韵二首·其二
作者：洪刍
朝代：宋

莺歌蝶舞更红裙，端与东山作主人。竹马儿童扶杖老，争随千骑去行春。
席上口占和使君韵二首·其二
作者：洪刍
朝代：宋

鶑歌蝶舞更红裙，端与东山作主人。
竹马儿童扶杖老，争随千骑去行春。
席上次张法曹韵
作者：洪刍
朝代：宋
体裁：七言律诗

山城臈月盛江梅，底用花奴羯鼓催。密炬暗随残漏尽，冰肌巧斗一枝开。已闻珠贯停檀板，未许葱根近玉杯。多谢主人能卜昼，幽花未落更重来。
庐山紫霄峰有禹刻石室
作者：洪刍
朝代：宋
体裁：古风

块视落星石，杯观彭蠡湖。荒哉秦汉君，抗旌上崎岖。永怀太史公，九江观禹摹。
异蚕吐丝成段
作者：洪刍
朝代：宋

公子青衫得意朝，闺门异事喜成谣。
星河牛女支机石，泉室鲛人暗织绡。
园客凭虚夸独茧，冰蚕志怪岂同条。
细看霞绮惊羣眼，讵减云裳下九霄。
异蚕吐丝成段
作者：洪刍
朝代：宋

公子青衫得意朝，闺门异事喜成谣。星河牛女支机石，泉室鲛人暗织绡。园客凭虚誇独茧，冰蚕志怪岂同条。细看霞绮惊群眼，讵减云裳下九霄。
归自西山至黄栀港口
作者：洪刍
朝代：宋

冲雨穿云愁去路，归云阁雨路还通。七层涌塔瞻天际，三径吾庐在眼中。港转黄栀横野艇，里空白社漫春风。青山送我宁辞远，流水随人亦欲东。
归自西山至黄栀港口
作者：洪刍
朝代：宋

衝雨穿云愁去路，归云阁雨路还通。
七层涌塔瞻天际，三径吾庐在眼中。
港转黄栀横野艇，里空白社漫春风。
青山送我宁辞远，流水随人亦欲东。
悠然斋
作者：洪刍
朝代：宋
体裁：五言绝句

可到羲皇上，不离方丈间。初无盈把菊，尽日对南山。
戏余天申
作者：洪刍
朝代：宋

十年不见君如许，一日相逢我便倾。结绶合为金马客，裁诗已至玉溪生。贾谊洛阳推最少，相如蜀郡更多才。异书且觅金楼子，俊采空归玉镜台。
戏余天申·其一
作者：洪刍
朝代：宋
体裁：七言绝句

十年不见君如许，一日相逢我便倾。结绶合为金马客，裁诗已至玉溪生。
戏余天申·其二
作者：洪刍
朝代：宋
体裁：七言绝句

贾谊洛阳推最少，相如蜀郡更多才。异书且觅金楼子，俊采空归玉镜台。
戏用荆公体呈黄张二君
作者：洪刍
朝代：宋

金华牧羊儿，稳坐思悠哉。谁人得似张公子，鞭笞鸾凤终日相追陪。长夏无所为，垒曲便筑糟邱台。古今同一体，吾人甘作心似灰。南方瘴疠地，郁蒸何由开。永日不可暮，渴心归去生尘埃。人生会合安可常，如何不饮令心哀。张公子，时相见，我能拔尔抑塞磊落之奇才。只愿无事常相见，有底忙时不肯来。
戏用荆公体呈黄张二君
作者：洪刍
朝代：宋

金华牧羊儿，稳坐思悠哉。
谁人得似张公子，鞭笞鸾凤终日相追陪。
长夏无所为，垒曲便筑糟邱台。
古今同一体，吾人甘作心似灰。
南方瘴疠地，鬰蒸何由开。
永日不可暮，渴心归去生尘埃。
人生会合安可常，如何不饮令心哀。
张公子，时相见，我能拔尔抑塞磊落之奇才。
只愿无事常相见，有底忙时不肯来。
戏答王雍
作者：洪刍
朝代：宋

临池端欲写黄庭，笼赠鹅羣重有情。
我亦年来无復杀，不应怪我太憎生。
戏答王雍
作者：洪刍
朝代：宋

临池端欲写黄庭，笼赠鹅群重有情。我亦年来无复杀，不应怪我太憎生。
戏赠僧庵二首
作者：洪刍
朝代：宋

海棠红映梨花白，拄杖芒鞋绕屋檐。深树提壶空好语，无人沽酒送陶潜。风枝雨叶春无赖，石径芳茨昼不开。绿竹笋高人未觉，紫荆花谢我重来。
戏赠僧庵二首·其一
作者：洪刍
朝代：宋

海棠红映梨花白，拄杖芒鞋绕屋檐。深树提壶空好语，无人沽酒送陶潜。
戏赠僧庵二首·其一
作者：洪刍
朝代：宋

海棠红映梨花白，拄杖芒鞋遶屋檐。
深树提壶空好语，无人沽酒送陶潜。
戏赠僧庵二首·其二
作者：洪刍
朝代：宋

风枝雨叶春无赖，石径芳茨昼不开。绿竹笋高人未觉，紫荆花谢我重来。
戏赠僧庵二首·其二
作者：洪刍
朝代：宋

风枝雨叶春无頼，石径芳茨昼不开。
绿竹笋高人未觉，紫荆花谢我重来。
戏酒官
作者：洪刍
朝代：宋
体裁：七言绝句

吏部瓮间应烂醉，渊明篱下祗空杯。径须道士常持满，拉取青州从事来。
戏题河豚
作者：洪刍
朝代：宋
体裁：七言绝句

蒌蒿短短荻芽肥，正是河豚欲上时。甘美远胜西子乳，吴王当日未曾知。
或遗扬州芍药者用元韵二首
作者：洪刍
朝代：宋

似与风光殿后尘，亭亭红艳远看人。既能障下嫣然笑，移取雷塘十里春。可堪春恨似悲秋，把酒驱愁转益愁。飞尽柳花怜逐客，始知春色到汀洲。
或遗扬州芍药者用元韵二首·其一
作者：洪刍
朝代：宋

似与风光殿后尘，亭亭红艳远看人。既能障下嫣然笑，移取雷塘十里春。
或遗扬州芍药者用元韵二首·其一
作者：洪刍
朝代：宋

似与风光殿后尘，亭亭红艷远看人。
既能障下嫣然笑，移取雷塘十里春。
或遗扬州芍药者用元韵二首·其二
作者：洪刍
朝代：宋
体裁：七言绝句

可堪春恨似悲秋，把酒驱愁转益愁。飞尽柳花怜逐客，始知春色到汀洲。
拟岘台
作者：洪刍
朝代：宋

崇台面空阔，远眺真高明。
一水来朝宗，湾环抱荒城。
连山颇偃蹇，却略倚翠屏。
缅怀青溪上，兴与岘山併。
客从豫章来，及此春服成。
公子有好怀，良人及兹登。
初筵挹溪光，中觞闻雨声。
翠幄列茂树，金沙涨回汀。
鸥鸟舞不下，渔舟纵復横。
尚恨夜气敛，不见白月生。
信美非吾土，少留空復情。
拟岘台
作者：洪刍
朝代：宋

崇台面空阔，远眺真高明。一水来朝宗，湾环抱荒城。连山颇偃蹇，却略倚翠屏。缅怀青溪上，兴与岘山并。客从豫章来，及此春服成。公子有好怀，良人及兹登。初筵挹溪光，中觞闻雨声。翠幄列茂树，金沙涨回汀。鸥鸟舞不下，渔舟纵复横。尚恨夜气敛，不见白月生。信美非吾土，少留空复情。
新楼
作者：洪刍
朝代：宋
体裁：七言律诗

闻说新楼冠旧名，国人纵观一城倾。层甍迥出晴空外，美景还将乐事并。潭底鱼龙惊倒影，梁间燕雀贺前楹。他年秋夜堪乘兴，小坐匡床待月生。
晚宴南禅寺呈使君叠前韵
作者：洪刍
朝代：宋

隔年暂到莺将老，此日重陪燕始来。云傍熊轩飞好雨，山移鼍鼓作轻雷。踏青女伴春衫湿，浮白宾筵舞袖回。可是玄晖方在郡，尊前能赋愧邹枚。
晚宴南禅寺呈使君迭前韵
作者：洪刍
朝代：宋

隔年蹔到鶑将老，此日重陪燕始来。
云傍熊轩飞好雨，山移鼍鼓作轻雷。
踏青女伴春衫湿，浮白宾筵舞袖回。
可是玄晖方在郡，尊前能赋愧邹枚。
曾内相以绝句诗还予诗卷和其韵五首
作者：洪刍
朝代：宋

梅生养性来关市，贾傅隳官吊汨罗。敢过雷门誇布鼓，辄将鱼目换隋和。月旦平生精藻鉴，短章七字粲星罗。银钩虿尾争辉媚，岂减兰亭叙永和。紫微光燄垂星斗，内相词华丽蜀罗。愿乞金丹换凡骨，坐令文物压元和。李膺此世龙门坂，得士初非一目罗。牛铎黄钟或同调，岂无宫徵配鸾和。世味著人浓似酒，交情向我薄于罗。古今混混东流水，听取踏歌蓝采和。
曾内相以绝句诗还予诗卷和其韵五首·其一
作者：洪刍
朝代：宋
体裁：七言绝句

梅生养性来关市，贾傅隳官吊汨罗。敢过雷门誇布鼓，辄将鱼目换隋和。
曾内相以绝句诗还予诗卷和其韵五首·其一
作者：洪刍
朝代：宋

梅生养性来关市，贾傅隳官弔汨罗。
敢过雷门夸布鼓，辄将鱼目换隋和。
曾内相以绝句诗还予诗卷和其韵五首·其三
作者：洪刍
朝代：宋
体裁：七言绝句

紫微光燄垂星斗，内相词华丽蜀罗。愿乞金丹换凡骨，坐令文物压元和。
曾内相以绝句诗还予诗卷和其韵五首·其二
作者：洪刍
朝代：宋

月旦平生精藻鉴，短章七字粲星罗。银钩虿尾争辉媚，岂减兰亭叙永和。
曾内相以绝句诗还予诗卷和其韵五首·其二
作者：洪刍
朝代：宋

月旦平生精藻鑑，短章七字粲星罗。
银鈎虿尾争辉媚，岂减兰亭叙永和。
曾内相以绝句诗还予诗卷和其韵五首·其五
作者：洪刍
朝代：宋

世味着人浓似酒，交情向我薄于罗。
古今混混东流水，听取踏歌蓝采和。
曾内相以绝句诗还予诗卷和其韵五首·其五
作者：洪刍
朝代：宋

世味著人浓似酒，交情向我薄于罗。古今混混东流水，听取踏歌蓝采和。
曾内相以绝句诗还予诗卷和其韵五首·其四
作者：洪刍
朝代：宋

李膺此世龙门坂，得士初非一目罗。
牛铎黄钟或同调，岂无宫征配鸾和。
曾内相以绝句诗还予诗卷和其韵五首·其四
作者：洪刍
朝代：宋

李膺此世龙门坂，得士初非一目罗。牛铎黄钟或同调，岂无宫徵配鸾和。
松棚
作者：洪刍
朝代：宋

先人手种一川松，为栋为梁似未中。
只合茅斋听驱使，为公六月唤清风。
松棚
作者：洪刍
朝代：宋

南山落落千尺松，干云蔽日摇青葱。
盘根错节岁月古，龙吟虎啸号悲风。
北山文杏中梁栋，我材臃肿非世用。
修枝细叶幸有余，頳肩大束那辞送。
承以高竹青扶疏，置君宽闲之玉除。
倏如乱云驻车盖，怳似广庭张拂庐。
垂头塌翼下孔翠，张鳞摆鬣来鲸鱼。
穿空入隙清飙吹，疑有万壑哀声随。
羲和按辔不驰骋，炎官火伞将安施。
朅来投荒近循海，日坐板屋如蒸炊。
南山苍官怜我热，遗我七鬣千孙枝。
但令修干青青多，温风烈日如予何。
松棚
作者：洪刍
朝代：宋

南山落落千尺松，干云蔽日摇青葱。盘根错节岁月古，龙吟虎啸号悲风。北山文杏中梁栋，我材臃肿非世用。脩枝细叶幸有馀，赪肩大束那辞送。承以高竹青扶疏，置君宽闲之玉除。倏如乱云驻车盖，恍似广庭张拂庐。垂头塌翼下孔翠，张鳞摆鬣来鲸鱼。穿空入隙清飙吹，疑有万壑哀声随。羲和按辔不驰骋，炎官火伞将安施。朅来投荒近循海，日坐板屋如蒸炊。南山苍官怜我热，遗我七鬣千孙枝。但令脩干青青多，温风烈日如予何。
板屋
作者：洪刍
朝代：宋

西戎板屋诗所录，瓯闽万里同风俗，风吟日暴雨所沐。
巧匠引绳如解玉，溪民得之亟乘屋。
既轻且坚尺度足，可怜童我南山木。
君不见曹瞒邺下铜雀台，陶土作瓦何壮哉。
台倾基平瓦尚在，凿为大研奇且瑰。
君不见黄州使君夸竹楼，剖竹俛仰相绸缪。
琮琤最宜雨中听，击考有类鸣琳球。
铜雀幺么何足摹，箨龙燥轻易焚如。
不如杉屋寿且姝，风雨不动何渠渠。
嗟予抱衅谪蛮夷，如人体瓌欣解衣。
数椽破屋亦不恶，仰见星宿相参差。
鸱鸮作室庇风雨，鹪鹩巢林安一枝。
凌云大厦鬼所窥，衡门之下可栖迟。
板屋
作者：洪刍
朝代：宋

西戎板屋诗所录，瓯闽万里同风俗，风吟日暴雨所沐。巧匠引绳如解玉，溪民得之亟乘屋。既轻且坚尺度足，可怜童我南山木。君不见曹瞒邺下铜雀台，陶土作瓦何壮哉。台倾基平瓦尚在，凿为大研奇且瑰。君不见黄州使君誇竹楼，剖竹俛仰相绸缪。琮琤最宜雨中听，击考有类鸣琳球。铜雀幺么何足摹，箨龙燥轻易焚如。不如杉屋寿且姝，风雨不动何渠渠。嗟予抱衅谪蛮夷，如人体瑰欣解衣。数椽破屋亦不恶，仰见星宿相参差。鸱鸮作室庇风雨，鹪鹩巢林安一枝。凌云大厦鬼所窥，衡门之下可栖迟。
次元礼题余诗卷后韵
作者：洪刍
朝代：宋

异域三秋百感生，愁肠一日九回萦。每听足音聊粲笑，暂教觅句解忧酲。从来鲁卫如兄弟，颇觉何刘谩舅甥。胜处欣然真得计，文穷诗瘦祇空名。
次元礼题余诗卷后韵
作者：洪刍
朝代：宋

异域三秋百感生，愁肠一日九回萦。
每听足音聊粲笑，蹔教觅句解忧酲。
从来鲁卫如兄弟，颇觉何刘谩舅甥。
胜处欣然真得计，文穷诗瘦祇空名。
次友游宣岩韵
作者：洪刍
朝代：宋
体裁：七言律诗

攀跻来借一枝筇，幽讨深行极半峰。路侧似逢居士屩，岁寒空老大夫松。林间突兀森蹲虎，门外坡陀偃卧龙。引水作帘真酷似，涓涓初不异秋冬。
次子字韵呈郑太玉
作者：洪刍
朝代：宋
体裁：古风

斯文不可见，犹欣识之子。端如逃虚空，而闻跫音喜。历历海南事，细话倾我耳。悠悠世上情，毁誉私彼己。是事姑置之，斯文长已矣。风味契渊明，流落逾子美。从来直如弦，多作道边死。寄声柳柳州，未用斩曲几。
次山谷韵
作者：洪刍
朝代：宋

妙峰宛在水中央，上有庄严清净坊。坏衣盘礴蜗牛角，法窟窈冥师子床。万象森罗一拳石，千顷汪洋百谷王。不减乘槎到牛女，拟取支机问下方。宝石峥嵘佛所庐，经宿何年下清都。海市楼台涌金碧，木落牖户明江湖。千波舂撞有崩态，万栋凌压无完肤。巨鳌冠山勿惊走，欲寻高处垂明珠。
次山谷韵·其一
作者：洪刍
朝代：宋

妙峰宛在水中央，上有庄严清净坊。坏衣盘礴蜗牛角，法窟窈冥师子床。万象森罗一拳石，千顷汪洋百谷王。不减乘槎到牛女，拟取支机问下方。
次山谷韵·其一
作者：洪刍
朝代：宋

妙峰宛在水中央，上有庄严清浄坊。
坏衣盘礴蜗牛角，法窟窈冥师子床。
万象森罗一拳石，千顷汪洋百谷王。
不减乘槎到牛女，拟取支机问下方。
次山谷韵·其二
作者：洪刍
朝代：宋
体裁：七言律诗

宝石峥嵘佛所庐，经宿何年下清都。海市楼台涌金碧，木落牖户明江湖。千波舂撞有崩态，万栋凌压无完肤。巨鳌冠山勿惊走，欲寻高处垂明珠。
次师川韵
作者：洪刍
朝代：宋

与君城北寺，取次对床眠。坐即棋中隐，时逃醉里禅。相招从白社，不拟问青天。但有加餐饭，无田亦愿年。卧疴非傲世，背俗信畸人。无复少年事，偶随肥马尘。静便门扫轨，懒任草如茵。迹滞江山胜，心将鱼鸟亲。
次师川韵·其一
作者：洪刍
朝代：宋

与君城北寺，取次对床眠。坐即棋中隐，时逃醉里禅。相招从白社，不拟问青天。但有加餐饭，无田亦愿年。
次师川韵·其一
作者：洪刍
朝代：宋

与君城北寺，取次对床眠。
坐即棋中隠，时逃醉裏禅。
相招从白社，不拟问青天。
但有加餐饭，无田亦愿年。
次师川韵·其二
作者：洪刍
朝代：宋

卧疴非傲世，背俗信畸人。无复少年事，偶随肥马尘。静便门扫轨，懒任草如茵。迹滞江山胜，心将鱼鸟亲。
次师川韵·其二
作者：洪刍
朝代：宋

卧疴非傲世，背俗信畸人。
无復少年事，偶随肥马尘。
静便门扫轨，懒任草如茵。
迹滞江山胜，心将鱼鸟亲。
次师川韵喜雨呈彦章
作者：洪刍
朝代：宋

绿塘深涨雨，红芰静舒花。卧上三竿日，晴喧两部蛙。老饕犹善饭，水厄怯逢茶。拟到新池畔，来寻谢客家。登高能共赋，好雨故催诗。阶草卧青软，畦苗垂绿滋。夏深飞燕静，秋近候虫知。寄语耽吟客，可无新句为。
次师川韵喜雨呈彦章·其一
作者：洪刍
朝代：宋
体裁：五言律诗

绿塘深涨雨，红芰静舒花。卧上三竿日，晴喧两部蛙。老饕犹善饭，水厄怯逢茶。拟到新池畔，来寻谢客家。
次师川韵喜雨呈彦章·其二
作者：洪刍
朝代：宋
体裁：五言律诗

登高能共赋，好雨故催诗。阶草卧青软，畦苗垂绿滋。夏深飞燕静，秋近候虫知。寄语耽吟客，可无新句为。
次曾元礼韵
作者：洪刍
朝代：宋
体裁：七言律诗

卧龙山下阿兰若，漠漠烟城楚水西。肯共扶筇同散步，来寻负郭慰卑栖。曲肱睡稳门常掩，促膝谈深日已低。他日相过如卜昼，南窗就我共羹藜。
次李元亮韵
作者：洪刍
朝代：宋

邂逅何曾十日饮，乖离细数七年迟。酂侯庙下相逢处，扬子桥头握别时。犹喜夫君诵新作，自怜衰病岂能诗。平生流水高山意，绿绮朱弦付子期。
次李元亮韵
作者：洪刍
朝代：宋

邂逅何曾十日饮，乖离细数七年迟。
酇侯庙下相逢处，扬子桥头握别时。
犹喜夫君诵新作，自怜衰病岂能诗。
平生流水高山意，绿绮朱弦付子期。
次李少微韵
作者：洪刍
朝代：宋
体裁：五言律诗

春风杨柳岸，寒食杏花村。对月惊生魄，思人暗断魂。我闲无吏考，君治有司存。又作匆匆别，相逢席未温。
次李少微韵
作者：洪刍
朝代：宋

紫芝眉宇久不见，朅来老眼快双明。春光骀荡遽如许，诗骨峥嵘太瘦生。书蠹研埃无复理，鸟啼花落亦关情。客儿起我风骚兴，敢与羊何并得名。
次李少微韵
作者：洪刍
朝代：宋

紫芝眉宇久不见，朅来老眼快双明。
春光骀荡遽如许，诗骨峥嵘太瘦生。
书蠹研埃无復理，鸟啼花落亦关情。
客儿起我风骚兴，敢与羊何并得名。
次杜公韵
作者：洪刍
朝代：宋
体裁：七言律诗

杜郎得饱肥如瓠，怪我秋来太瘦生。时辈不应推翰墨，论文时许过柴荆。朋交结绶非能事，身世灵丹岂易成。幽径新凉约微步，晚风含树有蝉声。
次瑛上人怀汪彦章韵
作者：洪刍
朝代：宋
体裁：五言律诗

君虽四禅侣，自是一诗家。白足濯蛟井，清风振龙沙。虚室无长物，多文富生涯。怀人有新作，粲粲菖蒲花。
次陈使君韵三首
作者：洪刍
朝代：宋

酿雨浓云郁不开，绛英素蕊半苍苔。不因皂盖班春去，谁唤青衫老吏来。循吏三年借寇君，宾筵春事一番新。中山自可销千日，河朔宁须泥十旬。暖日和风似酒醺，提壶鸟语苦淹人。传闻已有瓜时代，谁与东山管辖春。
次陈使君韵三首·其一
作者：洪刍
朝代：宋

酿雨浓云郁不开，绛英素蕊半苍苔。不因皂盖班春去，谁唤青衫老吏来。
次陈使君韵三首·其一
作者：洪刍
朝代：宋

酿雨浓云鬰不开，绛英素蘂半苍苔。
不因皂盖班春去，谁唤青衫老吏来。
次陈使君韵三首·其三
作者：洪刍
朝代：宋
体裁：七言绝句

暖日和风似酒醺，提壶鸟语苦淹人。传闻已有瓜时代，谁与东山管辖春。
次陈使君韵三首·其二
作者：洪刍
朝代：宋
体裁：七言绝句

循吏三年借寇君，宾筵春事一番新。中山自可销千日，河朔宁须泥十旬。
次陈州
作者：洪刍
朝代：宋

一水萦回橐驼项，百丈遥牵如簸掌。
鸬鷀捕鱼没復出，鹭鸶行沙俯还仰。
白云思我白头亲，双足未到心先往。
黄昏繫缆危台边，饭糗羹藜莫惆怅。
次陈州
作者：洪刍
朝代：宋

一水萦回橐驼项，百丈遥牵如簸掌。鸬鹚捕鱼没复出，鹭鸶行沙俯还仰。白云思我白头亲，双足未到心先往。黄昏系缆危台边，饭糗羹藜莫惆怅。
次韵和人咏双叶莲
作者：洪刍
朝代：宋
体裁：七言律诗

花尽红销子结房，并垂荷叶是何祥。风吹袅袅能浮盖，雨打田田更发香。荡桨可无双舴艋，照波不羡两鸳鸯。怪来下客诗涛涌，知有骚人为滥觞。
次韵和元礼
作者：洪刍
朝代：宋

湖海沙鸥性，山林雾豹文。
龙蛇争起陆，羔雁看成羣。
玉石无缁磷，芝兰自苾芬。
韩康不二价，女子会知君。
次韵和元礼
作者：洪刍
朝代：宋

湖海沙鸥性，山林雾豹文。龙蛇争起陆，羔雁看成群。玉石无缁磷，芝兰自苾芬。韩康不二价，女子会知君。
次韵和南山即事呈使君
作者：洪刍
朝代：宋
体裁：七言律诗

鸟啼花落奈春何，谩道春光特地多。不见饧箫寒食后，暂陪觞咏惠风和。竹衫争醉丰年日，瓦鼓仍闻载路歌。五马来嘶莫愁雨，满堂冠弁共峨峨。
次韵和张掾新泉三绝句
作者：洪刍
朝代：宋

北山石窦冽寒泉，森木清阴拱外堧。试酌祇园八功德，醍醐灌顶想欣然。水之美者三危露，邂逅清甘一勺同。两客携茶煮汤鼎，归来应御玉川风。山色何如水色幽，棋声不乱叶声愁。斧柯未烂君归去，白日桑榆不我谋。
次韵和张掾新泉三绝句·其一
作者：洪刍
朝代：宋
体裁：七言绝句

北山石窦冽寒泉，森木清阴拱外堧。试酌祇园八功德，醍醐灌顶想欣然。
次韵和张掾新泉三绝句·其三
作者：洪刍
朝代：宋
体裁：七言绝句

山色何如水色幽，棋声不乱叶声愁。斧柯未烂君归去，白日桑榆不我谋。
次韵和张掾新泉三绝句·其二
作者：洪刍
朝代：宋
体裁：七言绝句

水之美者三危露，邂逅清甘一勺同。两客携茶煮汤鼎，归来应御玉川风。
次韵和彦章池上之作二首
作者：洪刍
朝代：宋

官闲发兴清，水远觉空明。玉局思无限，青蘋风自生。鱼荷翻暮色，蝉树带秋声。云黑斜阳外，遥知雨又晴。水槛凉秋好，风林初日明。屏间青嶂合，镜里白云生。茶试旗枪色，蛙添鼓吹声。瘦筇聊复倚，绕水步新晴。
次韵和彦章池上之作二首·其一
作者：洪刍
朝代：宋

官闲发兴清，水远觉空明。
玉局思无限，青苹风自生。
鱼荷翻暮色，蝉树带秋声。
云黑斜阳外，遥知雨又晴。
次韵和彦章池上之作二首·其一
作者：洪刍
朝代：宋

官闲发兴清，水远觉空明。玉局思无限，青蘋风自生。鱼荷翻暮色，蝉树带秋声。云黑斜阳外，遥知雨又晴。
次韵和彦章池上之作二首·其二
作者：洪刍
朝代：宋

水槛凉秋好，风林初日明。
屏间青嶂合，镜裏白云生。
茶试旗枪色，蛙添鼓吹声。
瘦筇聊復倚，遶水步新晴。
次韵和彦章池上之作二首·其二
作者：洪刍
朝代：宋

水槛凉秋好，风林初日明。屏间青嶂合，镜里白云生。茶试旗枪色，蛙添鼓吹声。瘦筇聊复倚，绕水步新晴。
次韵和成道人山中即事二首
作者：洪刍
朝代：宋

香城高绝剩春寒，桃李青青一破颜。俗子车尘随水远，野僧心事与云闲。花从风雨飘零去，寺在烟霄缥缈间。往日寻源到幽处，至今犹复梦潺潺。沙白澄江江上山，带青百里染层峦。欲寻丘壑何当往，拟挂尘冠不复弹。邂逅三春还径去，轩渠一笑有馀欢。郢人妙质应犹在，政尔挥斤斲鼻端。
次韵和成道人山中即事二首·其一
作者：洪刍
朝代：宋

香城高绝剩春寒，桃李青青一破颜。俗子车尘随水远，野僧心事与云闲。花从风雨飘零去，寺在烟霄缥缈间。往日寻源到幽处，至今犹复梦潺潺。
次韵和成道人山中即事二首·其一
作者：洪刍
朝代：宋

香城高绝剩春寒，桃李青青一破颜。
俗子车尘随水远，野僧心事与云闲。
花从风雨飘零去，寺在烟霄缥缈间。
往日寻源到幽处，至今犹復梦潺潺。
次韵和成道人山中即事二首·其二
作者：洪刍
朝代：宋

沙白澄江江上山，带青百里染层峦。欲寻丘壑何当往，拟挂尘冠不复弹。邂逅三春还径去，轩渠一笑有馀欢。郢人妙质应犹在，政尔挥斤斲鼻端。
次韵和成道人山中即事二首·其二
作者：洪刍
朝代：宋

沙白澄江江上山，带青百里染层峦。
欲寻邱壑何当往，拟挂尘冠不復弹。
邂逅三春还径去，轩渠一笑有余欢。
郢人妙质应犹在，政尔挥斤斲鼻端。
次韵和王张赠别之作
作者：洪刍
朝代：宋

五言聊赠别，二妙送将归。立马然萁敏，争锋啮镞机。日将秋共晚，人与雁俱飞。去住加餐饭，新霜点客衣。
次韵和王张赠别之作
作者：洪刍
朝代：宋

五言聊赠别，二妙送将归。
立马然萁敏，争锋嚙镞机。
日将秋共晚，人与雁俱飞。
去住加餐饭，新霜点客衣。
次韵和郑太玉新居
作者：洪刍
朝代：宋
体裁：古风

荒涂负崇冈，君居在其麓。下与佛界连，一径通刍牧。高情慕天随，枵腹茹杞菊。数椽负郭居，窈窕凿空谷。忆昨步过君，窘步侵两足。听君亹亹谈，霏屑落锯木。相依方在兹，凉飙荡烦燠。
次韵师川题余荀龙壁间三首
作者：洪刍
朝代：宋

青镜磨秋水，红衣退藕花。朅来寻五柳，端欲问三车。浊酒休论限，浮生定有涯。比封千户竹，鼓吹一湖蛙。高文肠是锦，妙句笔生花。松菊开三径，诗书载五车。曲湖邻贺监，复壁笑王涯。海若应怜我，贻书问井蛙。我来占食指，客至卜灯花。但祝加餐饭，何劳问颊车。交情真莫逆，秋兴浩无涯。姑置人间事，纷纷祇斗蛙。
次韵师川题余荀龙壁间三首·其一
作者：洪刍
朝代：宋
体裁：五言律诗

青镜磨秋水，红衣退藕花。朅来寻五柳，端欲问三车。浊酒休论限，浮生定有涯。比封千户竹，鼓吹一湖蛙。
次韵师川题余荀龙壁间三首·其三
作者：洪刍
朝代：宋
体裁：五言律诗

我来占食指，客至卜灯花。但祝加餐饭，何劳问颊车。交情真莫逆，秋兴浩无涯。姑置人间事，纷纷祇斗蛙。
次韵师川题余荀龙壁间三首·其二
作者：洪刍
朝代：宋
体裁：五言律诗

高文肠是锦，妙句笔生花。松菊开三径，诗书载五车。曲湖邻贺监，复壁笑王涯。海若应怜我，贻书问井蛙。
次韵徐师川喜余来还之作
作者：洪刍
朝代：宋

谪去暂经牛斗分，归来重赋豫章行。鸰原悽断手足戚，陇水悲伤甥舅情。半世问津今老大，一丘散发得生平。长卿句法锋难犯，隐若蒙公万里城。
次韵徐师川喜余来还之作
作者：洪刍
朝代：宋

谪去蹔经牛斗分，归来重赋豫章行。
鸰原悽断手足戚，陇水悲伤甥舅情。
半世问津今老大，一丘散髮得生平。
长卿句法锋难犯，隠若蒙公万里城。
次韵李商老见怀之什
作者：洪刍
朝代：宋
体裁：七言律诗

一日思君剧九秋，平生问事贾长头。邮传颇怪诗来晚，技痒遥怜笔不休。王孙莫问投书渚，芳草空迷谷鹿洲。望断西山山尽处，云居何处只空愁。
次韵李商老赠李少魏
作者：洪刍
朝代：宋
体裁：五言律诗

诛茅迟竹君，拂匣见桐孙。囊箧深倾倒，钟彝细讨论。只今仙李后，好事阿髯存。不厌敲门客，时开炙背轩。
次韵绝句
作者：洪刍
朝代：宋
体裁：七言绝句

子猷爱竹真成癖，爱菊渊明懒是真。篱下想通三径入，林间谁许七贤亲。
次韵谢无逸送谢幼槃
作者：洪刍
朝代：宋
体裁：七言律诗

康乐风流鸿雁行，眼中文物敢雌黄。相逢草草来何暮，索去匆匆作底忙。尚卧东山高谢傅，亦怜白首老冯唐。只应饮酒称名士，不用离骚咏九章。
次韵阅道见贻
作者：洪刍
朝代：宋

地偏袖舞长沙窄，心远胸通梦泽宽。
遽失比邻秋屋静，稍亲灯火夜窗寒。
乘云妙在思黄鹤，写韵遥知有彩鸾。
四海弟兄倾意气，鸿妻莱妇有余欢。
次韵阅道见贻
作者：洪刍
朝代：宋

地偏袖舞长沙窄，心远胸通梦泽宽。遽失比邻秋屋静，稍亲灯火夜窗寒。乘云妙在思黄鹤，写韵遥知有彩鸾。四海弟兄倾意气，鸿妻莱妇有馀欢。
次韵阅道见贻之句
作者：洪刍
朝代：宋

独来深树初啼鸟，几处高枝已嘒蝉。坐久每将棋作隐，昼长还觉日如年。醉乡彭泽陶元亮，句法襄阳孟浩然。聚散悲欢皆梦幻，南柯同寄曲肱眠。
次韵阅道见贻之句
作者：洪刍
朝代：宋

独来深树初啼鸟，几处高枝已嘒蝉。
坐久每将棋作隠，昼长还觉日如年。
醉乡彭泽陶元亮，句法襄阳孟浩然。
聚散悲欢皆梦幻，南柯同寄曲肱眠。
次韵陈使君咏霰雪三首
作者：洪刍
朝代：宋

天幕垂云合，山屏拥雪飞。杨公田种玉，渊客泪成玑。点缀添梅萼，飘零乱羽衣。清溪横一叶，并载月明归。萧洒宣城守，挥毫雪共飞。山川映重璧，咳唾斗明玑。佳气笼寒谷，欢声抵袭衣。霜台如不践，粉省定须归。敷床初屑屑，入夜故飞飞。拭处浑抛粉，揉来乱掷玑。银蟾分玉照，云絮借天衣。地席横陈处，晨曦未得归。
次韵陈使君咏霰雪三首·其一
作者：洪刍
朝代：宋

天幕垂云合，山屏拥雪飞。杨公田种玉，渊客泪成玑。点缀添梅萼，飘零乱羽衣。清溪横一叶，并载月明归。
次韵陈使君咏霰雪三首·其一
作者：洪刍
朝代：宋

天幙垂云合，山屏拥雪飞。
杨公田种玉，渊客泪成玑。
点缀添梅萼，飘零乱羽衣。
清溪横一叶，併载月明归。
次韵陈使君咏霰雪三首·其三
作者：洪刍
朝代：宋
体裁：五言律诗

敷床初屑屑，入夜故飞飞。拭处浑抛粉，揉来乱掷玑。银蟾分玉照，云絮借天衣。地席横陈处，晨曦未得归。
次韵陈使君咏霰雪三首·其二
作者：洪刍
朝代：宋
体裁：五言律诗

萧洒宣城守，挥毫雪共飞。山川映重璧，咳唾斗明玑。佳气笼寒谷，欢声抵袭衣。霜台如不践，粉省定须归。
次顾子美韵
作者：洪刍
朝代：宋

幕府优游兼吏隐，华阳真逸讵应惭。定知爽气供行路，怪有新诗成立谈。晚日碧云人未至，西风红树我何堪。幽怀疏豁凭佳咏，饫德餐和饱且酣。
次顾子美韵
作者：洪刍
朝代：宋

幕府优游兼吏隠，华阳真逸讵应惭。
定知爽气供行路，怪有新诗成立谈。
晚日碧云人未至，西风红树我何堪。
幽怀疏豁凭佳咏，饫德餐和饱且酣。
泊女儿浦
作者：洪刍
朝代：宋
体裁：七言绝句

大孤山下两牛鸣，女儿浦口一苇横。已隔云烟五老面，犹梦雷霆三峡声。
游东禅寺
作者：洪刍
朝代：宋

闻说岩隈閟宝坊，后车无客自徜徉。人如冬日熏肌暖，句与官梅触鼻香。随蝶未容寻枕上，观鱼且喜得濠梁。梦魂飞过水东去，落日寒山一带长。野迥亭高眼倍明，悠悠芳草古今情。酒兼贤圣醒还醉，风有雌雄雨复晴。嫩绿连天谁与染，残红掷地自无声。冈回溪转藏岩寺，归路萧萧听马鸣。
游东禅寺·其一
作者：洪刍
朝代：宋
体裁：七言律诗

闻说岩隈閟宝坊，后车无客自徜徉。人如冬日熏肌暖，句与官梅触鼻香。随蝶未容寻枕上，观鱼且喜得濠梁。梦魂飞过水东去，落日寒山一带长。
游东禅寺·其二
作者：洪刍
朝代：宋

野迥亭高眼倍明，悠悠芳草古今情。酒兼贤圣醒还醉，风有雌雄雨复晴。嫩绿连天谁与染，残红掷地自无声。冈回溪转藏岩寺，归路萧萧听马鸣。
游东禅寺·其二
作者：洪刍
朝代：宋

野迥亭高眼倍明，悠悠芳草古今情。
酒兼贤圣醒还醉，风有雌雄雨復晴。
嫩绿连天谁与染，残红掷地自无声。
冈回溪转藏岩寺，归路萧萧听马鸣。
游泐潭寺
作者：洪刍
朝代：宋

吾闻石门山，对峙俨天辟。林茂山自青，草香涧长碧。中有古招提，柱栱焕青赤。惟昔马大士，方坟耸遗迹。龙象仰慈颜，马驹谶前识。香火有因缘，窗户坐幽阒。瓶锡想异时，云水饱游历。饮波浥曹溪，法雨被江国。大阐选佛场，法战无兼敌。我非山中人，暂著登山屐。东阁嘲书淫，净境酬诗癖。朝涉潺湲溪，暮陟崔嵬石。敷床听犍椎，钵饭分香积。山高日易斜，梦短夜分寂。神心颇灵明，俗虑讵充斥。归欤得短章，投笔疥其壁。政如抱布鼓，岂能飞霹雳。径须倩阿香，轰然听霆击。忽传汤休篇，风骚共推激。何当从君游，愿飞恨无翼。
游泐潭寺
作者：洪刍
朝代：宋

吾闻石门山，对峙俨天闢。
林茂山自青，草香涧长碧。
中有古招提，柱栱焕青赤。
惟昔马大士，方坟耸遗迹。
龙象仰慈颜，马驹谶前识。
香火有因缘，窗户坐幽阒。
瓶锡想异时，云水饱游历。
饮波浥曹溪，法雨被江国。
大阐选佛场，法战无兼敌。
我非山中人，蹔着登山屐。
东阁嘲书淫，凈境酬诗癖。
朝涉潺湲溪，暮陟崔嵬石。
敷床听犍椎，钵饭分香积。
山高日易斜，梦短夜分寂。
神心颇灵明，俗虑讵充斥。
归欤得短章，投笔疥其壁。
政如抱布鼓，岂能飞霹雳。
径须倩阿香，轰然听霆击。
忽传汤休篇，风骚共推激。
何当从君游，愿飞恨无翼。
潘子真用悭字韵劝香城人葺陈陶书堂因和之
作者：洪刍
朝代：宋

一宿层城饭香积，六年清镜改朱颜。陈陶仙去书堂坏，罗幕尘生春昼闲。每向山头望城里，直疑天上非人间。可能分我寻常地，抹月批风想不悭。泠泠野水翛翛寺，矗矗高峰叠叠峦。闲伴禽鱼宜石友，静闻山水奏清弹。难招灵观追陈迹，好在汤休接古欢。开士未应文士后，病夫端欲避三端。
潘子真用悭字韵劝香城人葺陈陶书堂因和之·其一
作者：洪刍
朝代：宋

一宿层城饭香积，六年清镜改朱颜。陈陶仙去书堂坏，罗幕尘生春昼闲。每向山头望城里，直疑天上非人间。可能分我寻常地，抹月批风想不悭。
潘子真用悭字韵劝香城人葺陈陶书堂因和之·其一
作者：洪刍
朝代：宋

一宿层城饭香积，六年清镜改朱颜。
陈陶仙去书堂坏，罗幙尘生春昼闲。
每向山头望城裏，直疑天上非人间。
可能分我寻常地，抹月批风想不悭。
潘子真用悭字韵劝香城人葺陈陶书堂因和之·其二
作者：洪刍
朝代：宋

泠泠野水翛翛寺，矗矗高峰叠叠峦。闲伴禽鱼宜石友，静闻山水奏清弹。难招灵观追陈迹，好在汤休接古欢。开士未应文士后，病夫端欲避三端。
潘子真用悭字韵劝香城人葺陈陶书堂因和之·其二
作者：洪刍
朝代：宋

泠泠野水翛翛寺，矗矗高峰迭迭峦。
闲伴禽鱼宜石友，静闻山水奏清弹。
难招灵观追陈迹，好在汤休接古欢。
开士未应文士后，病夫端欲避三端。
潘延之挽词
作者：洪刍
朝代：宋

肥遁攀巢许，幽光烛斗牛。长公辞汉世，孺子隐南州。闭户荒三径，紬书综九流。欲寻高士传，端向古人求。
潘延之挽词
作者：洪刍
朝代：宋

肥遁攀巢许，幽光烛斗牛。
长公辞汉世，孺子隠南州。
闭户荒三径，紬书综九流。
欲寻高士传，端向古人求。
田家谣
作者：洪刍
朝代：宋
体裁：古风

父耕原上田，子斸山下荒。六月一禾生，官家一开仓。
田家谣
作者：洪刍
朝代：宋

鸠妇勃溪农荷锄，身披袯襫头茅蒲。
雨不破块田坼图，稊稗青青佳谷枯。
大妇碓舂头鬓疏，小妇拾穗行饷姑。
四时作苦无袴襦，门前叫嗔官索租。
田家谣
作者：洪刍
朝代：宋

鸠妇勃溪农荷锄，身披袯襫头茅蒲。雨不破块田坼图，稊稗青青佳谷枯。大妇碓舂头鬓疏，小妇拾穗行饷姑。四时作苦无裤襦，门前叫嗔官索租。
登文殊台
作者：洪刍
朝代：宋
体裁：古风

壮哉文殊台，俯瞰落星湾。双剑倚天外，一柱切云端。未穷黄石岩，但逢赤眼禅。
石耳峰
作者：洪刍
朝代：宋
体裁：七言绝句

朝踏红尘暮宿云，往来车马漫纷纷。猴溪桥下潺湲水，惟有峰头石耳闻。
示子
作者：洪刍
朝代：宋

太学何蕃久不归，十年甘旨误庭闱。
休辞客路三千远，须念人生七十稀。
腰下虽无苏子印，箧中幸有老莱衣。
归期定约春前后，免使高堂赋式微。
翠岩道人莳猫头竹生大笋十余调护甚谨为予从者髠盗殆尽戏作长句解嘲
作者：洪刍
朝代：宋

触藩大笋闯猫头，窃屦真成从者廋。
山鹿恰看逢角解，箨龙端有剖胎忧。
因供蒲塞桑门馔，殊胜渭川千户侯。
翻恐痴儿痴黠半，为君浄尽破除休。
翠岩道人莳猫头竹生大笋十馀调护甚谨为予从者髡盗殆尽戏作长句解嘲
作者：洪刍
朝代：宋

触藩大笋闯猫头，窃屦真成从者廋。山鹿恰看逢角解，箨龙端有剖胎忧。因供蒲塞桑门馔，殊胜渭川千户侯。翻恐痴儿痴黠半，为君净尽破除休。
芍药
作者：洪刍
朝代：宋
体裁：七言绝句

蚕老桑柔戴胜鸣，翻阶芍药占春荣。牵风孙寿愁眉破，带雨骊姬泪眼横。
茶花
作者：洪刍
朝代：宋
体裁：七言绝句

万卉千葩画不如，芬芳合比白云腴。应凭巧绝传神笔，幻出江南没骨图。
荔枝
作者：洪刍
朝代：宋
体裁：古风

仙果移从海上山，露华供夜鹤分丹。光射腰金陵宝印，影回殿砌拂猗兰。朱砂芒刺羞红颗，龙目团圆避赤丸。
莲华洞答友人
作者：洪刍
朝代：宋
体裁：古风

莲峰耸崔巍，在眼昔未到。发兴空盘纡，舒写属吟啸。五老如有情，遥岑动清眺。新篇下紫霄，语我游历妙。物景会相忘，烟霞领其要。坐石掬清流，缘云睨奔峭。悠然俛仰间，无心乃同调。偕游会有期，山灵勿腾笑。
藏之和予虾蟆短调再作之因以策事
作者：洪刍
朝代：宋

虾蟆何为者，痱磊盎于背。人言怀土虫，弃去俄复在。昔有系青缯，酉阳志其怪。尝观三物图，副以蝍蛆带。相持莫先动，含毒相屠脍。端欲兄龟龙，未肯弟孔翠。俳语解人颐，子阳妄尊大。慎勿离窟穴，旁午元五辈。东行犯日忌，束缚非其罪。倘有切玉刀，甘心脂鼎鼐。平生不下箸，实惮背脊疥。何必食马肝，前修有明戒。愿君勿嘲诮，微命其可贷。
藏之和予虾蟆短调再作之因以策事
作者：洪刍
朝代：宋

虾蟆何为者，痱磊盎于背。
人言怀土虫，弃去俄復在。
昔有系青缯，酉阳志其怪。
尝观三物图，副以蝍蛆带。
相持莫先动，含毒相屠脍。
端欲兄龟龙，未肯弟孔翠。
俳语解人颐，子阳妄尊大。
慎勿离窟穴，旁午元五辈。
东行犯日忌，束缚非其罪。
倘有切玉刀，甘心脂鼎鼐。
平生不下筯，实惮背脊疥。
何必食马肝，前修有明戒。
愿君勿嘲诮，微命其可贷。
虾蟆
作者：洪刍
朝代：宋

动物类含血，虾蟆独无之。
双目但瞠也，一腹亦皤其。
龙变或托体，鱼腹睹幽姿。
罕见三足蟾，讵减六眸龟。
向来奏贋瑞，背负轮囷芝。
坐谩皆下吏，胶车等儿嬉。
虽蒙黄金掷，荆卿空尔为。
或以白玉琢，形模妙工倕。
咄尔百丑质，讵辱五鼎脂。
浪号土底牺，雄夸水中鸡。
何足污帝箸，但可充蛇饥。
作意一池鸣，和我五字诗。
虾蟆
作者：洪刍
朝代：宋

动物类含血，虾蟆独无之。双目但瞠也，一腹亦皤其。龙变或托体，鱼腹睹幽姿。罕见三足蟾，讵减六眸龟。向来奏赝瑞，背负轮囷芝。坐谩皆下吏，胶车等儿嬉。虽蒙黄金掷，荆卿空尔为。或以白玉琢，形模妙工倕。咄尔百丑质，讵辱五鼎脂。浪号土底牺，雄誇水中鸡。何足污帝箸，但可充蛇饥。作意一池鸣，和我五字诗。
谢杨崇送酒并口味
作者：洪刍
朝代：宋
体裁：七言律诗

剥啄扣门惊昼梦，径知酒客寄新诗。官醅浓泼鸭头绿，雕俎香蒸牛尾狸。黄雀披绵为谁好，青州从事与君期。真成烂醉颓然卧，兔走乌飞了不知。
赠倪涛少府
作者：洪刍
朝代：宋

君从淮上来，手持阿髯诗。
尘埃欣拂拭，得此带经倪。
珠璧岂投暗，按剑有余悲。
愿保青云姿，勿叹黄绶卑。
太山驻翠辇，行草封禅仪。
汉皇傥借问，润色非君谁。
我非国侨贤，惭负延陵知。
缟带敢虚辱，赠言当纻衣。
赠倪涛少府
作者：洪刍
朝代：宋

君从淮上来，手持阿髯诗。尘埃欣拂拭，得此带经倪。珠璧岂投暗，按剑有馀悲。愿保青云姿，勿叹黄绶卑。太山驻翠辇，行草封禅仪。汉皇傥借问，润色非君谁。我非国侨贤，惭负延陵知。缟带敢虚辱，赠言当纻衣。
赠张道圣
作者：洪刍
朝代：宋

曲江忠荩蔼前修，晚岁差池恨未休。
鼻祖声名高岭海，耳孙诗礼尚风流。
眼中韶石还家梦，客裏西山脱叶秋。
示我开元余翰墨，怀贤抚事却成愁。
赠张道圣
作者：洪刍
朝代：宋

曲江忠荩蔼前修，晚岁差池恨未休。鼻祖声名高岭海，耳孙诗礼尚风流。眼中韶石还家梦，客里西山脱叶秋。示我开元馀翰墨，怀贤抚事却成愁。
跋橘帖二首
作者：洪刍
朝代：宋

苏州句法追彭泽，九日题诗兴有馀。可是门生藏橘帖，不劳博物见新书。右军一字价连城，断简残章尚典型。坐获骊珠三十九，绝胜辛苦赚兰亭。
跋橘帖二首·其一
作者：洪刍
朝代：宋

苏州句法追彭泽，九日题诗兴有余。
可是门生藏橘帖，不劳博物见新书。
跋橘帖二首·其一
作者：洪刍
朝代：宋

苏州句法追彭泽，九日题诗兴有馀。可是门生藏橘帖，不劳博物见新书。
跋橘帖二首·其二
作者：洪刍
朝代：宋
体裁：七言绝句

右军一字价连城，断简残章尚典型。坐获骊珠三十九，绝胜辛苦赚兰亭。
还张阅道文编
作者：洪刍
朝代：宋

只今天下张公子，邂逅论文得琢磨。顾我笔端无绮丽，爱君胸次粲星罗。嗫嚅元白何劳压，卓荦曹刘不啻过。鱼目珷玞空自愧，敢将光价敌隋和。
还张阅道文编
作者：洪刍
朝代：宋

只今天下张公子，邂逅论文得琢磨。
顾我笔端无绮丽，爱君胸次粲星罗。
嗫嚅元白何劳压，卓荦曹刘不啻过。
鱼目碔砆空自愧，敢将光价敌隋和。
送师川还龙舒
作者：洪刍
朝代：宋

灊岳西山各滞留，江头相遇话神州。送君归去还为客，破涕成欢转复愁。明日东湖人已散，朝云南浦水空流。郎官好在能乘兴，准拟归骢踏素秋。
送师川还龙舒
作者：洪刍
朝代：宋

灊岳西山各滞留，江头相遇话神州。
送君归去还为客，破涕成欢转復愁。
明日东湖人已散，朝云南浦水空流。
郎官好在能乘兴，准拟归骢踏素秋。
送张元干
作者：洪刍
朝代：宋
体裁：五言律诗

自昔张平子，愁来赋四愁。行看车马客，坐觉岁时流。明月江山夜，候虫天地秋。怪君有底急，不肯少迟留。
送李仲特
作者：洪刍
朝代：宋

宾客愿见韩荆州，部曲犹思郭细侯。可是孔鸾垂塌翼，行看骐骥踏长楸。谢公已蜡登山屐，范蠡难维泛海舟。当复睽离还惜别，山中犹得从公游。
送李仲特
作者：洪刍
朝代：宋

宾客愿见韩荆州，部曲犹思郭细侯。
可是孔鸾垂塌翼，行看骐骥踏长楸。
谢公已蜡登山屐，范蠡难维泛海舟。
当復睽离还惜别，山中犹得从公游。
道中即事八首
作者：洪刍
朝代：宋

五日尘沙十日泥，杜鹃苦劝不如归。暂来还去云相似，我亦无心出岫飞。十年不踏关山道，千里来寻长短亭。烟水照人头欲白，云峰见我眼犹青。兜罗输柳几多绵，独茧抽丝飏远天。买断残春是榆荚，乱抛无数沈郎钱。笋舆沙路裌衣轻，小雨斑斑落又晴。三月尽头穿岭去，万松阴里踏莎行。春风岭上春风颠，杜鹃花下啼杜鹃。花开花落春事晚，归欤当及秋风前。万里将雏西北飞，江淮倒景弄差池。云天空阔稻粱少，却羡鹪鹩巢一枝。穿云高入双峰寺，投壁难追四祖禅。香积喜逢蒲塞馔，拂床聊寄吉祥眠。三月东风池上头，鱼龙漫没戏仙舟。我来税驾亦未晚，后乘傥追公子游。
道中即事八首·其一
作者：洪刍
朝代：宋

五日尘沙十日泥，杜鹃苦劝不如归。暂来还去云相似，我亦无心出岫飞。
道中即事八首·其一
作者：洪刍
朝代：宋

五日尘沙十日泥，杜鹃苦劝不如归。
蹔来还去云相似，我亦无心出岫飞。
道中即事八首·其七
作者：洪刍
朝代：宋
体裁：七言绝句

穿云高入双峰寺，投壁难追四祖禅。香积喜逢蒲塞馔，拂床聊寄吉祥眠。
道中即事八首·其三
作者：洪刍
朝代：宋

兜罗输柳几多绵，独茧抽丝扬远天。
买断残春是榆荚，乱抛无数沈郎钱。
道中即事八首·其三
作者：洪刍
朝代：宋

兜罗输柳几多绵，独茧抽丝飏远天。买断残春是榆荚，乱抛无数沈郎钱。
道中即事八首·其二
作者：洪刍
朝代：宋
体裁：七言绝句

十年不踏关山道，千里来寻长短亭。烟水照人头欲白，云峰见我眼犹青。
道中即事八首·其五
作者：洪刍
朝代：宋
体裁：七言绝句

春风岭上春风颠，杜鹃花下啼杜鹃。花开花落春事晚，归欤当及秋风前。
道中即事八首·其八
作者：洪刍
朝代：宋
体裁：七言绝句

三月东风池上头，鱼龙漫没戏仙舟。我来税驾亦未晚，后乘傥追公子游。
道中即事八首·其六
作者：洪刍
朝代：宋
体裁：七言绝句

万里将雏西北飞，江淮倒景弄差池。云天空阔稻粱少，却羡鹪鹩巢一枝。
道中即事八首·其四
作者：洪刍
朝代：宋

笋舆沙路夹衣轻，小雨斑斑落又晴。
三月尽头穿岭去，万松阴裏踏莎行。
道中即事八首·其四
作者：洪刍
朝代：宋

笋舆沙路裌衣轻，小雨斑斑落又晴。三月尽头穿岭去，万松阴里踏莎行。
金陵作
作者：洪刍
朝代：宋

沙觜弯环转柁牙，一衣带水绕城斜。飞廉解使冯夷怒，渡口风吹荞麦花。
金陵作
作者：洪刍
朝代：宋

沙觜弯环转柁牙，一衣带水遶城斜。
飞廉解使冯夷怒，渡口风吹荞麦花。
闻东湖上荷花盛开畏触热未得往
作者：洪刍
朝代：宋
体裁：七言律诗

五贤祠下古城隅，一昔来游俨画图。传道荷花映荷叶，只今东湖连北湖。想见波间浮属玉，谁撑艇子入菰蒲。欲将鼻观偷香去，火伞炎官不贷吾。
阙题二首
作者：洪刍
朝代：宋

槐下枣花纂纂，麦秋葚子离离。不沽十千美酒，难消三百枯棋。两部池蛙当妓，千山飞鸟催沽。引睡直须黄妳，曲肱正要青奴。
阙题二首·其一
作者：洪刍
朝代：宋
体裁：六言诗

槐下枣花纂纂，麦秋葚子离离。不沽十千美酒，难消三百枯棋。
阙题二首·其二
作者：洪刍
朝代：宋
体裁：六言诗

两部池蛙当妓，千山飞鸟催沽。引睡直须黄妳，曲肱正要青奴。
陪陈使君宴南山亭
作者：洪刍
朝代：宋
体裁：七言律诗

晓露无尘夜雨收，日光穿漏趁公游。烟花淡荡连三里，云树低迷羃一州。冈转卧龙春色老，气横野马夕阳愁。林间新火明双炬，歌舞南山最上头。
雪
作者：洪刍
朝代：宋

撩人縢六索题诗，赖有支郎为解围。永夜祇宜燋兔好，彤云不见织乌飞。少林未许齐腰立，青女无端接手归。想得庐山幽绝处，洒林压竹更增辉。
雪
作者：洪刍
朝代：宋

撩人縢六索题诗，頼有支郎为解围。
永夜祇宜燋兔好，彤云不见织乌飞。
少林未许齐腰立，青女无端接手归。
想得庐山幽绝处，洒林压竹更增辉。
雪
作者：洪刍
朝代：宋

越犬旧闻冬吠雪，闽天今见雪中梅。朔风扫荡宿霾尽，苦雾驱除霁色开。情共酒杯浑不浅，心随炉炭欲成灰。我来正落黄茅后，茅未黄时傥得回。
雪
作者：洪刍
朝代：宋

越犬旧闻冬吠雪，闽天今见雪中梅。
朔风扫荡宿霾尽，苦雾驱除霁色开。
情共酒杯浑欲浅，心随炉炭欲成灰。
我来正落黄茅后，茅未黄时傥得回。
青原台
作者：洪刍
朝代：宋

高台梯空上云烟，宴坐城郭窥山川。凫汀鹤渚江在前，青原入望山苍然，蓦波轻泛一叶船。
青原台
作者：洪刍
朝代：宋

高台梯空上云烟，宴坐城郭窥山川。
鳬汀鹤渚江在前，青原入望山苍然，蓦波轻泛一叶船。
题云居寺诗
作者：洪刍
朝代：宋
体裁：七言律诗

双涧远输功德水，四山深閟法王家。曲肱聊寄吉祥卧，缓带来尝安乐茶。亦有同行木上座，初无引路鹿衔花。孤峰顶上却归去，回首冥冥云雾遮。
题双林寺
作者：洪刍
朝代：宋

幽谷双林寺，荒郊得远寻。
银鈎遗墨在，笔谏慕贤深。
徙倚千山晚，坐愁三日霖。
枯棋围白黑，聊復费光阴。
题双林寺
作者：洪刍
朝代：宋

幽谷双林寺，荒郊得远寻。银钩遗墨在，笔谏慕贤深。徙倚千山晚，坐愁三日霖。枯棋围白黑，聊复费光阴。
题双桂亭
作者：洪刍
朝代：宋

燕贺翚飞称虎符，银鈎虿尾映金铺。
讼亭留得棠阴在，月窟遥怜桂影孤。
故郡每悬高士榻，新居兼爱丈人乌。
雕磨才思无佳语，可许江山借助无。
题双桂亭
作者：洪刍
朝代：宋

燕贺翚飞称虎符，银钩虿尾映金铺。讼亭留得棠阴在，月窟遥怜桂影孤。故郡每悬高士榻，新居兼爱丈人乌。雕磨才思无佳语，可许江山借助无。
题泐潭院
作者：洪刍
朝代：宋
体裁：五言律诗

平生麋鹿性，名山恣幽寻。历尽岩壑奥，始闻钟梵音。中多不凋木，上有自呼禽。许税俗士驾，兹焉聊洗心。
题黄稚川云巢
作者：洪刍
朝代：宋

云巢一上十五里，中有今世巢居子。
鷄鸣犬吠白云裏，不知天际去此几。
平生深契鸟巢禅，翦茅盖头万事已。
宴坐经行飞鸟上，人间荣辱不到耳。
蜗牛两角竟何为，鹪鹩一枝端自喜。
我有一廛落城市，章服裹狙聊復尔。
武溪未访桃花源，修江傥问桃花水。
会取樱桃洞前路，藜杖扶衰从此始。
题黄稚川云巢
作者：洪刍
朝代：宋

云巢一上十五里，中有今世巢居子。鸡鸣犬吠白云里，不知天际去此几。平生深契鸟巢禅，剪茅盖头万事已。宴坐经行飞鸟上，人间荣辱不到耳。蜗牛两角竟何为，鹪鹩一枝端自喜。我有一廛落城市，章服裹狙聊复尔。武溪未访桃花源，脩江傥问桃花水。会取樱桃洞前路，藜杖扶衰从此始。
饮汪彦章池阁见龙挂
作者：洪刍
朝代：宋

避暑追凉许近寻，君家池阁爽烦襟。密云不雨龙挂尾，落叶辞风蝉噪林。许远清湾净如拭，没多红芰意能深。围棋争道未得去，遮莫城头西日沉。
饮汪彦章池阁见龙挂
作者：洪刍
朝代：宋

避暑追凉许近寻，君家池阁爽烦襟。
密云不雨龙挂尾，落叶辞风蝉噪林。
许远清湾浄如拭，没多红芰意能深。
围棋争道未得去，遮莫城头西日沉。
高宗皇帝挽词
作者：洪刍
朝代：宋

宝历中兴业，于今六十年。洗光旸谷日，鍊补女娲天。大业超东汉，皇恩畅北燕。圣谟谁可颂，会有笔如椽。往在艰难际，乾坤震扰中。京华原有主，赵魏剪为戎。整顿须神武，扶持立隽功。配天还祀夏，真与少康同。紫塞连沙漠，天亲堕杳冥。竟能襄水祏，复见养慈宁。孝道光千古，精神格上灵。典谟垂不尽，赫赫照丹青。盛德如何说，由来只是仁。推心无尔界，摩手为吾民。广大天同道，高明圣与邻。欲知恩普处，海岳但微尘。祸转妖氛灭，天催五鼎烹。只知江饮马，岂料观封鲸。士感亲征诏，神扶义战兵。干戈俄载戢，遗恨不收京。翼善能传圣，巍巍又见尧。才逾知命岁，已禅拱辰朝。玉册三加峻，琼宫十闰超。大章传懿铄，稽古耀宗祧。圣学由天纵，煌煌翰墨场。臣中羞瓘靖，户外立钟王。飞动鸾窥藻，昭回斗避芒。焕文瞻仰处，杰阁在西厢。北内神灵地，期期亿万年。岩廊明圣日，宇宙戴尧天。乐事湖山在，英徽雅颂传。那知开玉锁，不恋地行仙。鹤驭临丹极，龙髯堕玉宸。炉烟犹泛夜，宫蕊已迷春。梦断无寻处，神游不见人。伤心天壤内，血泪染车尘。仙仗葳蕤去，行行浙水东。稽山元禹穴，吴岫见尧宫。帐殿凄寒露，笳城起暝风。霓旌不可望，应在彩毫中。
高宗皇帝挽词·其一
作者：洪刍
朝代：宋

宝历中兴业，于今六十年。
洗光旸谷日，炼补女娲天。
大业超东汉，皇恩畅北燕。
圣谟谁可颂，会有笔如椽。
高宗皇帝挽词·其一
作者：洪刍
朝代：宋

宝历中兴业，于今六十年。洗光旸谷日，鍊补女娲天。大业超东汉，皇恩畅北燕。圣谟谁可颂，会有笔如椽。
高宗皇帝挽词·其七
作者：洪刍
朝代：宋
体裁：五言律诗

圣学由天纵，煌煌翰墨场。臣中羞瓘靖，户外立钟王。飞动鸾窥藻，昭回斗避芒。焕文瞻仰处，杰阁在西厢。
高宗皇帝挽词·其三
作者：洪刍
朝代：宋

紫塞连沙漠，天亲堕杳冥。竟能襄水祏，复见养慈宁。孝道光千古，精神格上灵。典谟垂不尽，赫赫照丹青。
高宗皇帝挽词·其三
作者：洪刍
朝代：宋

紫塞连沙漠，天亲堕杳冥。
竟能襄水祏，復见养慈宁。
孝道光千古，精神格上灵。
典谟垂不尽，赫赫照丹青。
高宗皇帝挽词·其九
作者：洪刍
朝代：宋
体裁：五言律诗

鹤驭临丹极，龙髯堕玉宸。炉烟犹泛夜，宫蕊已迷春。梦断无寻处，神游不见人。伤心天壤内，血泪染车尘。
高宗皇帝挽词·其二
作者：洪刍
朝代：宋

往在艰难际，乾坤震扰中。京华原有主，赵魏剪为戎。整顿须神武，扶持立隽功。配天还祀夏，真与少康同。
高宗皇帝挽词·其二
作者：洪刍
朝代：宋

往在艰难际，干坤震扰中。
京华原有主，赵魏翦为戎。
整顿须神武，扶持立隽功。
配天还祀夏，真与少康同。
高宗皇帝挽词·其五
作者：洪刍
朝代：宋
体裁：五言律诗

祸转妖氛灭，天催五鼎烹。只知江饮马，岂料观封鲸。士感亲征诏，神扶义战兵。干戈俄载戢，遗恨不收京。
高宗皇帝挽词·其八
作者：洪刍
朝代：宋
体裁：五言律诗

北内神灵地，期期亿万年。岩廊明圣日，宇宙戴尧天。乐事湖山在，英徽雅颂传。那知开玉锁，不恋地行仙。
高宗皇帝挽词·其六
作者：洪刍
朝代：宋

翼善能传圣，巍巍又见尧。才逾知命岁，已禅拱辰朝。玉册三加峻，琼宫十闰超。大章传懿铄，稽古耀宗祧。
高宗皇帝挽词·其六
作者：洪刍
朝代：宋

翼善能传圣，巍巍又见尧。
纔逾知命岁，已禅拱辰朝。
玉册三加峻，琼宫十闰超。
大章传懿铄，稽古耀宗祧。
高宗皇帝挽词·其十
作者：洪刍
朝代：宋
体裁：五言律诗

仙仗葳蕤去，行行浙水东。稽山元禹穴，吴岫见尧宫。帐殿凄寒露，笳城起暝风。霓旌不可望，应在彩毫中。
高宗皇帝挽词·其四
作者：洪刍
朝代：宋
体裁：五言律诗

盛德如何说，由来只是仁。推心无尔界，摩手为吾民。广大天同道，高明圣与邻。欲知恩普处，海岳但微尘。
和同志
作者：洪圣保
朝代：宋

一个岩宽万物周，尘中扰扰到无由。侬家尽有居山意，问著依前隔数州。
和同志
作者：洪圣保
朝代：宋

一箇岩宽万物周，尘中扰扰到无由。
侬家尽有居山意，问着依前隔数州。
半月池
作者：洪壮
朝代：宋
体裁：五言绝句

凿破苍苔地，湾湾月半边。既能清到底，何必十分圆。
拥秀堂
作者：洪壮
朝代：宋
体裁：五言绝句

松带飞雪暮，檐支落日闲。重岩看不厌，绝胜五台山。
石门
作者：洪壮
朝代：宋
体裁：五言绝句

锁断山川秀，包藏云雾深。只留禅客在，不许俗尘侵。
半月池
作者：洪壯
朝代：宋

鑿破蒼苔地，灣灣月半邊。
既能清到底，何必十分圓。
擁秀堂
作者：洪壯
朝代：宋

松带飛雪暮，簷支落日閑。
重巖看不厭，絕勝五臺山。
石門
作者：洪壯
朝代：宋

鎖斷山川秀，包藏雲霧深。
只留禪客在，不許俗塵侵。
高齋桂窟
作者：洪夢炎
朝代：宋

植桂不在多，種德如種樹。
前人能種後人傳，自有清陰滿庭戶。
高枝淩雲低覆闌，晴光翠色生晝寒。
人家多愛種桃李，幾日春風紅滿地。
何如此花開獨遲，蟾宮窟裏秋香細。
課兒讀書書滿牀，更將幽興引壺觴。
半酣獨卧高齋下，啼鳥數聲清晝長。
句
作者：洪天錫
朝代：宋

平生要識瓊崖面，到此當堅鐵石心。
句
作者：洪天锡
朝代：宋

平生要识琼崖面，到此当坚铁石心。
浪淘沙
作者：洪子大
朝代：宋

上苑又春殘。櫻顆如丹。明光宮裡水晶盤。想得退朝花底散，宣賜千官。往事記金鑾。荔子難攀。多情更有酪漿寒。蜀客筠籠相贈處，愁憶長安。
浪淘沙令
作者：洪子大
朝代：宋
体裁：词

上苑又春残。樱颗如丹。明光宫里水晶盘。想得退朝花底散，宣赐千官。往事记金銮。荔子难攀。多情更有酪浆寒。蜀客筠笼相赠处，愁忆长安。
大涤洞
作者：洪师中
朝代：宋

捣药禽啼雨后山，千岩万谷锁苍寒。一溪春水高三尺，书画船中更好看。九曲青山一曲溪，仙人住处自春迟。笋舆切莫匆匆返，要作春行卷里诗。
大涤洞·其一
作者：洪师中
朝代：宋
体裁：七言绝句

捣药禽啼雨后山，千岩万谷锁苍寒。一溪春水高三尺，书画船中更好看。
大涤洞·其二
作者：洪师中
朝代：宋

九曲青山一曲溪，仙人住处自春迟。
笋舆切莫匆匆返，要作春行卷裏诗。
大涤洞·其二
作者：洪师中
朝代：宋

九曲青山一曲溪，仙人住处自春迟。笋舆切莫匆匆返，要作春行卷里诗。
大滌洞·其一
作者：洪師中
朝代：宋

搗藥禽啼雨後山，千巖萬谷鎖蒼寒。
一溪春水高三尺，書畫船中更好看。
大滌洞·其二
作者：洪師中
朝代：宋

九曲青山一曲溪，仙人住處自春遲。
筍輿切莫匆匆返，要作春行卷裏詩。
灵鉴院
作者：洪延
朝代：宋
体裁：五言律诗

晓日开晴壑，山行信马蹄。石泉鸣夜玉，林笋迸春迟。松月禅心静，尘埃俗眼迷。悬崖高万丈，倚作上天梯。
靈鑒院
作者：洪延
朝代：宋

曉日開晴壑，山行信馬蹄。
石泉鳴夜玉，林筍迸春遲。
松月禪心靜，塵埃俗眼迷。
懸崖高萬丈，倚作上天梯。
澹巖紀游·其一
作者：洪彥華
朝代：宋

聞說澹巖天下稀，乘閑得得叩巖扉。
中虛上透真奇觀，□□□□□悟機。
澹巖紀游·其三
作者：洪彥華
朝代：宋

辟秦人去幾千年，介石于今尚塊然。
指□載魚行播□，爭如流水亦稱賢。
澹巖紀游·其二
作者：洪彥華
朝代：宋

朝陽巖自次山顯，鈷鉧潭由子厚彰。
山水得人名始重，不元不柳□逢黄。
澹巖紀游·其五
作者：洪彥華
朝代：宋

老僧持鉢傍山門，古寺蕭然一味清。
骨相山林非富貴，不應曾有訓狐鳴。
澹巖紀游·其四
作者：洪彥華
朝代：宋

暗巖別是洞中天，石臼石棋仍石田。
因□巖扃知命戒，貪□□□復言旋。
澹岩纪游
作者：洪彦华
朝代：宋

闻说澹岩天下稀，乘闲得得叩岩扉。中虚上透真奇观，□□□□□悟机。朝阳岩自次山显，钴鉧潭由子厚彰。山水得人名始重，不元不柳□逢黄。辟秦人去几千年，介石于今尚块然。指□载鱼行播□，争如流水亦称贤。暗岩别是洞中天，石臼石棋仍石田。因□岩扃知命戒，贪□□□复言旋。老僧持钵傍山门，古寺萧然一味清。骨相山林非富贵，不应曾有训狐鸣。
澹岩纪游·其一
作者：洪彦华
朝代：宋
体裁：古风

闻说澹岩天下稀，乘闲得得叩岩扉。中虚上透真奇观，□□□□□悟机。
澹岩纪游·其三
作者：洪彦华
朝代：宋
体裁：古风

辟秦人去几千年，介石于今尚块然。指□载鱼行播□，争如流水亦称贤。
澹岩纪游·其二
作者：洪彦华
朝代：宋
体裁：古风

朝阳岩自次山显，钴鉧潭由子厚彰。山水得人名始重，不元不柳□逢黄。
澹岩纪游·其五
作者：洪彦华
朝代：宋
体裁：古风

老僧持钵傍山门，古寺萧然一味清。骨相山林非富贵，不应曾有训狐鸣。
澹岩纪游·其四
作者：洪彦华
朝代：宋

暗岩别是洞中天，石臼石棋仍石田。因□岩扃知命戒，贪□□□复言旋。
澹岩纪游·其四
作者：洪彦华
朝代：宋

暗岩别是洞中天，石臼石棋仍石田。
因□岩扃知命戒，贪□□□復言旋。
希文枕边谈诗谓律诗易工梦中与之辩诗以折其非既觉忘数字因足成之
作者：洪德章
朝代：宋
体裁：七言绝句

七步成诗语近谐，坛荒李杜乏奇才。僧敲未敢一言定，鸟过曾安几字来。
希文枕邊談詩謂律詩易工夢中與之辯詩以折其非既覺忘數字因足成之
作者：洪德章
朝代：宋

七步成詩語近諧，壇荒李杜乏奇才。
僧敲未敢一言定，鳥過曾安幾字來。
减字木兰花·梅花似雪
作者：洪惠英
朝代：宋
体裁：词

梅花似雪。刚被雪来相挫折。雪里梅花。无限精神总属他。梅花无语。只有东君来作主。传语东君。且与梅花作主人。